Карантин тугагандан сўнг вояга етмаганлар масжидга келишига тўсқинлик қилинмайди — ИИВ - Namanganliklar.uz\nЎзбекистон Республикаси Ички ишлар вазирлиги ватандошларимизни ва юртимиз меҳмонларини муқаддас Қурбон ҳайити билан муборакбод этади.\nМаълумки, сўнгги йилларда Ўзбекистонда эътиқод эркинлигини таъминлаш масаласига алоҳида эътибор берилмоқда. Республика Ҳукуматининг диний бағрикенгликни ҳар томонлама қўллаб-қувватлашга қаратилган саъй-ҳарактлари мамлакатимизда тинчлик, конфессиялараро тотувлик ва миллатлараро ҳамжиҳатликни мустаҳкамланишида муҳим омил сифатида хизмат қилмоқда.\nЎзбекистон Республикаси Ички ишлар вазирлиги томонидан ҳам мўмин-мусулмонлар ибодатларини адо этишлари учун барча шарт-шароитлар яратиб берилмоқда. Жумладан, республикамиз ҳудудидаги масжидларда фуқаролар томонидан жамоа намозлари ўқилиши жараёнида хавфсизликни таъминлаш, масжидлар ёнида ва уларга туташ автотураргоҳларда машиналарнинг тартибли ҳаракатланишини ташкил этишда ички ишлар органлари ходимлари ўз ваколатлари доирасида хизмат қилиб келмоқдалар.\nАлбатта, дунё миқёсида кузатилаётган коронавирус пандемияси шароитида Ўзбекистонда ҳам бошқа давлатлардаги каби намозларни масжидларда жамоа билан ўқишда чекловлар жорий қилинди. Бу чекловларнинг барчаси вақтинча ўрнатилган бўлиб, мамлакатимизда коронавирус инфекцияси тарқалишининг хавфи камайиши билан уларни босқичма-босқич ечиш кўзда тутилган.\nШу ўринда, Ички ишлар вазирлиги масжидларга вояга етмаган фуқаролар ва болаларнинг ўз ота, ака-ука ва яқин қариндошлари ҳамроҳлигида намоз ўқиш учун эркин келиб-кетишлари мумкинлигини эслатиб, бунга қонунчилигимизда ҳеч қандай тақиқлар мавжуд эмаслигини алоҳида таъкидлайди.\nВазирлик ватандошларимизнинг дин эркинлиги соҳасидаги ҳуқуқларини ҳимоя қилишда ҳамда ушбу йўналишда бирор бир қонунга зид тўсиқлар ва сунъий чекловлар ўрнатилишига қарши курашишда давом этади.\nЎзбекистон Республикаси Ички ишлар вазирлиги яна бир бор барча юртдошларимизни муборак Қурбон ҳайити билан табриклаб, хонадонларига тинчлик, хотиржамлик ва файзу-барака тилаб қолади.\nНаманган туманида ишсизларга тўланиши лозим бўлган 216,2 миллион сўм бюджет маблағлари талон-тарож қилинган\nФарғонада ИИБ ходимлари ўқитувчини калтаклаб, қийноққа солгани бўйича текширув бошланди


ИнтерФУТБОЛ :: Қимматга тушган финал ёхуд ЖЧ-2018ни ўтказиб юборадиган Дани Алвеш ҳақида\nҚимматга тушган финал ёхуд ЖЧ-2018ни ўтказиб юборадиган Дани Алвеш ҳақида\n«Ле Эрбье» ҳамда «ПСЖ» ўртасидаги Франция кубоги тақдирини ҳал қилган баҳс миллиардлаб футбол мухлислари учун қимматга тушди.\nБоиси, Париж суперклуби ва Бразилия терма жамоасининг тажрибали ҳимоячиси Дани Алвеш учрашувнинг сўнгги дақиқаларида жароҳат олиб, майдонни тарк этди.\nОқибатда таниқли юлдуз Россия мундиалидан четда қоладиган бўлди.\n35 ёш - чегара эмас\nМай ойининг дастлабки кунлари Дани Алвеш учун воқеаларга бой бўлди. Афсуски, уларнинг барчаси кўнгилли эмас. 6 май якшанба оқшомида футболчи 35-туғилган кунини нишонлади, 11 майда эса Фёдор Смолов, Юлиан Дракслер ва россиялик модель Наталья Водяновалар ёнида машҳур модалар журналининг муқовасидан жой олди.\nАммо ана шу давр оралиғи - 8-санада Франция кубогини қўлга киритиш чоғида жароҳатланди. Шу тариқа Бразилия терма жамоаси сафида Россияга ташриф буюриш ҳуқуқидан маҳрум бўлди. Шифокорлар унинг оёғидаги пай чўзилишини мундиал бошланишидан аввал даволашнинг иложи йўқлигини маълум қилишди.\nШубҳа йўқки, бу Бразилия терма жамоаси учун кутилмаган ўта кўнгилсиз янгилик. Бунданда кўнгилсизроқ ҳодиса февраль ойида юз берган, аммо ўша пайтда жароҳат олган Неймар саломатлигини тиклаб олди ва ЖЧни интиқлик билан кутмоқда. Бироқ «ПСЖ» вакилисиз «пентакампеонлар»нинг ўнг қанот ҳимояси заифлашиб қолиши аниқ.\nЗеро, Алвеш қайси жамоада тўп суришидан қатъий назар, доимо ролларини аъло даражада ижро этган ва ишончни оқлаб келган. Тўғри, юқори тезликни талаб этадиган қанот ҳимоячиси позицияси учун 35 ёш идеал вариант эмас. Бироқ Дани Алвеш бундан мустасно. Улкан тажриба эвазига у анчайин мураккаб вазифаларни ҳам жойидан жилмаган ҳолда уддалай олади.\nПариждаги дебют мавсумида бразилиялик ҳимоячи бельгиялик навқирон (26 ёш) рақобатчиси Том Меньедан устунлигини исботлаб, мўъжиза кўрсатишни бошлаб юборди. Дастлабки расмий беллашув - Франция суперкубогида Алвеш стандарт вазиятдан «Монако» дарвозасини забт этди, кейин Рабьони самарали узатма билан таъминлади.\nНатижада «ПСЖ» 2:1 ҳисоби билан зафар қучди. Орадан 1 ҳафта ўтгач, Эдинсон Кавани Алвешнинг узатмасини голга айлантириб, «Амьен»ни таслим этди - 2:0. Шу тариқа пойтахтлик мухлислар кўнглидаги 34 ёшли ҳимоячига нисбатан шубҳа ўз-ўзидан ғойиб бўлди.\nДарвоза ҳам нотаниш эмас\nМавсум ўрталарида Алвеш ишга шунчалик шўнғиб кетдики, ҳимоя чизиғидаги ишончли ҳаракатлари, голлари ва самарали узатмалари камлик қилиб қолди. Февраль ойида «ПСЖ» мамлакат кубоги доирасида «Сошо» билан куч синашганди. Дани эса беллашувни захира ўриндиғида бошлаган, сўнгги 20 дақиқаликда Эмери уни майдонга туширганди.\nИттифоқо, учрашув якунланиши арафасида ҳакам парижликлар посбони Траппга қизил карточка кўрсатиб, уни майдондан четлатди. Бу паллада мураббий ўйинчи алмаштириш ҳуқуқидан тўла фойдаланиб бўлганди. Шу сабабли қолган дақиқаларда дарвозани майдон ўйинчиларидан бири қўриқлашига тўғри келди. Алвеш эса узоқ ўйлаб ўтирмай қўлқопни кия бошлади.\nҲимоячининг дарвоза чизиғидан жой олиши ва жамоанинг озчилик бўлиб қолганлиги ўйин тақдирига таъсир этмади - «ПСЖ» йирик ҳисобдаги (4:1) ғалабани сақлаб қолди. Дани Алвеш эса дарвозабон сифатида ўзининг дастлабки «қуруқ» учрашувини нишонлади, жамоадошлари уни бу муваффақият билан самимий табриклашди.\nДани нафақат савияли ҳимоячи, балки хонандалик ва раққосликни ҳам қойиллата олади. Шу боис, клубида ҳам, Бразилия терма жамоасида ҳам у ечиниш хонасининг гули ҳисобланади.\nФаолияти давомида 2 марта жаҳон чемпионати, 4 марта Америка кубоги, яна 2 марта Конфедерациялар кубоги мусобақаларида иштирок этган тажрибали футболчи ҳар қандай вазиятда жамоадошларига кўтаринки кайфият бахш эта олади. Россия мундиалида унинг йўқлиги Тите ва шогирдларига яққол сезилишига шубҳа йўқ.\nАлвешнинг ўрнини боса оладиган муносиб номзодлар эса унчалик кўп эмас - «Манчестер Сити»даги Данило савия жиҳатидан Данига яқинлашиши мумкин. Рафинья ҳам «Бавария»нинг ишончли ҳимоячиларидан бири. Лекин айнан унинг қўпол хатосидан кейин Юпп Хайнкесс жамоаси ЕЧЛнинг финал йўлланмасини «Реал»га совға қилди.\nТабиийки, Тите бу «қовун»ни инобатга олмасдан қўймайди. «Коринтиансда тўп сураётган Фагнер ҳам Алвеш позициясида ўйнайди. Аммо терма жамоага бундан атиги бир йил аввал, 27 ёшга чиққанида таклиф этилди.\nНавбатдаги ЖЧнинг мухлислари қай даражадаги ижрочидан жудо бўлганликларини тўлароқ тасаввур қилишлари учун Дани Алвешнинг футболга алоқаси бўлмаган айрим ҳаракатларини зикр этиш жоиз. Масалан, у яшил майдондаги фаолиятини бошлашидан аввал ўз юртида яратилган «Канудос уруши» фильмида суратга тушганди.\nФутболчилик даврида эса «Вильярреал» мухлиси унга қарата банан улоқтирганди. Мухлиснинг ирқчиликка хос бу қилиғига Дани умуман эътибор бермади. Аниқроғи, ўзини эътибор бермагандек тутди - бурчак зарбасини амалга ошириш мақсадида майдон четига йўл оларкан, бананни қўлига олди ва... уни паққос туширди. Кейин эса хотиржамлик билан ўйинни давом эттирди.


Халқаро пресс-клубнинг ташқи сиёсатга бағишланган навбатдаги сессияси бўлиб ўтди. Унда Сенат раисининг биринчи ўринбосари Содиқ Сафоев, ташқи ишлар вазирининг биринчи ўринбосари Илҳом Неъматов, “Юксалиш” умуммиллий ҳаракати раиси Акмал Бурҳонов ва бошқалар иштирок этди.\nСодиқ Сафоевнинг сўзларига кўра, Афғонистонда тинчликнинг ўрнатилиши Ўзбекистоннинг геосиёсий ва геоиқтисодий жиҳатдан янги босқичга чиқишига сабаб бўлиши мумкин.\n“Афғонистонда тинчликнинг ўрнатилиши Ўзбекистоннинг геосиёсий ва геоиқтисодий жиҳатдан янги босқичга чиқишига сабаб бўлиши мумкин.\nГлобаллашувнинг энг асосий жиҳати бу боғлиқликдир. Агар буни қайси давлат тушуниб етса, бошқа давлатлар билан очиқлик сиёсатини олиб боради. Йилига террористик ҳаракатлардан дунё бўйлаб 24 минг одам ҳалок бўлмоқда. Бу можаролар битта ёки иккита давлатга эмас, балки жуда кўп давлатларга ўз таъсирини кўрсатмоқда.\nЎтган йил бутун дунёдаги иқтисодий ўсиш тенденцияси охирги ўн йилдаги энг паст кўрсаткични кўрсатди. Бу шубҳасиз, Ўзбекистонга ўз таъсирини кўрсатмай қўймайди”, - деди Содиқ Сафоев.\nУнинг сўзларига кўра, ўтган йили президент иштирокида 18та олий даражадаги учрашув ташкил этилди.\n“Булар ҳақида сиз ОАВдан билиб олмоқдасиз. Бироқ, бу жараёнларнинг барчаси ниҳоятда машаққатлидир. Ушбу учрашувлар ортида минглаб таҳлиллар, хулосалар ва натижалар ётади”, - дейди Сенат раисининг биринчи ўринбосари.


Инфографика: Бухоро вилоятининг беш йиллик ижтимоий-иқтисодий ривожланиши — Review.uz\nИқтисодий тадқиқотлар ва ислоҳотлар марказининг инфографикасида Бухоро вилоятининг сўнгги беш йилликдаги ривожланиш натижалари келтирилган.\nЭкспертлар вилоятнинг сўнгги йилда юз берган фаол ислоҳотларнинг ижтимоий-иқтисодий ривожланишидаги асосий ўзгаришларини тақдим этди.\nБухоро вилояти мамлакат вилоятлари ичида, ўз ҳудуди бўйича Навоий вилоятидан кейин иккинчи ўринда туради. Қулай географик жойлашуви туфайли тарихий обидалари, бой табиий ресурслари, қишлоқ хўжалиги, сайёҳлик, саноат, логистика ва агросаноат соҳасидаги илғор тажрибалар изчил ривожланмоқда.\nСўнгги йилларда Бухоро вилоятида ҳам кенг кўламли бунёдкорлик ишлари амалга оширилди. Йирик саноат корхоналари сони сезиларли даражада ошди, алоқа ўрнатилди, ижтимоий объектлар ва кўп қаватли уй-жойлар қурилди.\nҚишлоқ хўжалигининг Ялпи ҳудудий маҳсулотдаги улуши 43,7% ни ташкил этади. Вилоятда саноат, хизмат кўрсатиш ва тадбиркорлик соҳаларида катта салоҳият мавжуд.\n2017-2020 йиллар давомида вилоят Ялпи ички маҳсулоти (ЯҲМ) 17% дан 31,5 трлн. сўмга, саноат маҳсулотлари ишлаб чиқариш 5,6 трлн. сўмдан 17,8 трлн. сўмга (11% ўсиш) ошди.\nҚишлоқ хўжалиги маҳсулотлари ишлаб чиқариш 12% га, 2016 йилдаги 10 трлн. сўмдан 2020 йилда 24,4 трлн. сўмгача ўсди.\nВилоятда фаолият кўрсатаётган корхоналар сони 2016 йилдаги 59 мингдан 2020 йилда 21,4 минггача 33,9 фоизга ўсди.\nИнфратузилмани ривожлантириш соҳасида 2016-2020 йилларда 92 км газ қувирлари ва 2045 км сув таъминоти тармоқлари ётқизилди.\nПандемия даврида Бухоро вилоятига хориждан қайтиб келган 8 минг фуқародан 7 минг нафари иш билан таъминланди.\nБеш йил мобайнида 129 мингга яқин иш ўрни яратилди.\nШу давр мобайнида вилоятда 5 424 минг квадрат метр уй-жой фойдаланишга топширилди, мактабгача таълим муассасаларида 9,2 минг ўринли, мактабларда 42,4 минг ўринли, шифохоналарда 2,3 минг ўринга мўлжалланган коекалар жойлаштирилди.\n2021-2022 йилларда амалга ошириш учун Бухоро вилояти бўйича қарийб 19 трлн. сўмлик 713 та инвестиция лойиҳаси шакллантирилди. Уларнинг 555 таси жорий йилда амалга оширилиб, 14 мингдан ортиқ янги иш ўрни яратиш режалаштирилган.\nТел.: (+998) 78 150-02-02 (417)


Ўзбекистонда 26 апрель куни қандай об-ҳаво кутилаётгани маълум қилинди\n12:57 / 25.04.2021\n«Ўзгидромет» 26 апрель, душанба куни кузатиладиган об-ҳаво маълумотини тақдим этди.\nТошкент шаҳрида ҳаво бир оз булутли бўлади, вақти-вақти билан ўзгариб туради, ёғингарчилик кутилмайди. Шамол шарқдан 3–8 метр/секунд тезликда эсади. Ҳарорат кечаси 10–12 даража илиқ, кундузи 27–27 даража илиқ бўлади.\nБухоро ва Навоий вилоятларида ҳаво бир оз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7–12 метр/секунд тезликда эсади. Ҳарорат кечаси 10–15 даража илиқ, кундузи 28–33 даража иссиқ бўлади.\nТошкент, Самарқанд, Жиззах, Сирдарё вилоятларида ҳаво бир оз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7–12 метр/секунд тезликда эсади. Ҳарорат кечаси 10–15 даража илиқ, кундузи 25–30 даража илиқ бўлади.\nҚашқадарё ва Сурхондарё вилоятларида ҳаво бир оз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7–12 метр/секунд тезликда эсади. Ҳарорат кечаси 13–18 даража илиқ, кундузи 30–35 даража иссиқ бўлади.\nАндижон, Наманган, Фарғона вилоятларида ҳаво бир оз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 5–10 метр/секунд тезликда эсади. Ҳарорат кечаси 10–15 даража илиқ, кундузи 25–30 даража илиқ бўлади.\nРеспубликанинг тоғли ҳудудларида ҳаво ўзгариб туради, ёғингарчилик кутилмайди. Тошкент ва Наманган вилоятларида 2200 метрдан юқорида қор кўчиши хавфи бор. Шамол шарқдан 7–12 метр/секунд тезликда эсади. Ҳарорат кечаси 5–10 даража илиқ, кундузи 17–22 даража илиқ бўлади.\nАввалроқ «Ўзгидромет» қисқа вақтли совуқдан сўнг Ўзбекистон ҳудудига Эрон ҳудудларидан илиқ ва қуруқ ҳаво кириб келиши бошланишини маълум қилганди.\n15 май куни Тошкентда ҳаво бироз булутли бўлади, шамол тезлиги кучайиши мумкин\nБугун Ўзбекистонда ёғингарчиликсиз об-ҳаво сақланиб туради\n14 май куни ҳаво ҳарорати 38 даражагача кўтарилади


19:21, 16.06.2021 // 55033\n«Лицензиямни топширишга тайёр эдим». Дилдора Ниёзова ўранганидан сўнг «Ўзбекконцерт»да бўлган мажлис ҳақида гапириб берди (видео)\nДилдора Ниёзова ўранганидан сўнг «Ўзбекконцерт»га мажлисга чақиришгани, бу мажлисдан сўнг санъатдан насибаси узилмаганини тушуниб етгани ҳақида гапириб берди.\nРўмолни биринчи ўраган вақтимда турмуш ўртоғим «Ўзбекконцерт»да мажлис бўлаётган экан, Дилдора сени чақиришяпти, дедилар. Бир қўрқув босди, нимага қўрқаман, дедим. Кейин дадаси мен бораман, лекин ёлғиз бораман, ҳозир битта нотўғри гап айтишса, дилим синади, кўнглим чўкиб қолади, дедим. Юрак ютиб мажлисга бордим: ҳамма келган, битта мен рўмолда ўтирибман.\nТақдирнинг мўъжизасини қарангки, домла келиб исломий мажлис бўлди. Манзура ёнимда ўтириб «Дилдора, энди тамом, сизни олиб кетиб қолишади», деди. Мени нимага олиб кетишади, қаерга олиб кетишади, дедим. Мен ҳам рўмол ўрайман, деяпман-у, аммо қўрқяпман-да, деди. Балки, унинг ҳам ҳаётида нимадир бўлгандир-да, бу менга номаълум. Мен Аллоҳга таваккал ўрадим, лицензиямни олиб қўйишса, топшириб юборавераман. Менга лицензия ҳам керак эмас, пешонамга нима ёзган бўлса шуни кўраман, бунга иккиланиш керак эмас дедим.\nНуриддин ҳожи домла жуда ҳам чиройли маърузалар қилдилар. «Санъат — гуноҳ» деб нима учун билиб-билмасдан гапиряпсизлар дедилар. Жуда чиройли мажлис бўлди.\nАгар «Ўзбекконцерт»даги ўша мажлисда «Нимага бунақа рўмол ўрадингиз, омма орасига қоп-қора бўлиб келдингиз, оммани ичида бунақа юриш мумкин эмас», дейишганда мен «Лицензиямни ҳам топшираман, шу нарса халақит қиладиган бўлса, бутунлай кетаман», деб айтмоқчи эдим. Ваҳоланки барчаси жуда чиройли бўлди. Демак, бу соҳадан ҳали насибам узилмаган экан.\nАллоҳга таваккал қилган инсон бу ҳаётда ҳамиша ютади.


Aminova Iboxon, 1, skachat.uz Ikki-karrali-integrallar, Introduction to Programming Nanodegree Syllabus, Introduction to Programming Nanodegree Syllabus, 2517 18.10.2013, G`arbiy Yevropada ishlab chiqaruvchi kuchlarning rivojlanishi, gazlarning molekulyar-kinetik nazariyasi , gazlarning molekulyar-kinetik nazariyasi , gazlarning molekulyar-kinetik nazariyasi , xhdt, Daraxtsimon ma’lumotlar tuzilmasini tadqiq (Восстановлен), 1480793122 66374, 1480793122 66374\nВестготларнинг Тулуза короллиги Ғарбий Рим империясининг қулаши Остготлар Италияда. Теодорих Буюк\nРим империясининг варварлар томонидан Истило қилиниши. Илгариги рим империяси территориясида вужудга келган варвар королликлари\nВестготларнинг Тулуза короллиги\nҒарбий Рим империясининг қулаши\nОстготлар Италияда. Теодорих Буюк\nIV аср охири — V аср бошларида варварларнинг империяга бўлган муносабатларининг кескинлашуви. Варварларнинг Рим империясига бўлган муносабати IV аср охирларига келиб жуда ҳам кескинлашиб кетди. Империянинг заифлашуви варвар қа-билаларига империя чегарасидан деярли бемалол .ўтиб, унинг территориясини эгаллаб олиш учун имкон берди. Империя варварларнинг сиқувини яна бир оз вақт тўхтатиб тура олар эди, лекин у, империяга федерат-иттифоқчилар тарзида хизмат қи-лаётган варварларнинг ўзининг ёрдамига таянган чоқдагина шундай қила олар эди. Аммо федератларнинг душманга айла-\nииши осон эди; бунинг олдини олиш учун империя уларга тобора кўнроқ ён беришга мажбур бўлмоқда эди.\nГерман қаби'лалари II—IV аср ўрталарида ўзларининг иш-лаб чиқариш кучларини анчагина ривожлантирдилар. Улар ерларини Цезарь ва Тацит замонидагидан яхшироқ ишлай бош-ладилар. Уларда ҳайвонларнинг наели (жумладан, отларнинг наели) яхшиланди. Ҳунармандчиликни ривожлантиришда анча олға кетилди. Германиянинг кўп жойларида ер устидаги ёки унча катта бўлмаган чуқурликдаги рудалар ишлана бошланди. Чегара областида яшовчи германлар римлик савдогарлар билан олди-сотди қила бошладилар. Варварларнинг аҳолиси тобора кўпайиб бортанлиги учун ер масаласи жуда кескин масала бў-либ қолди. Варварлар аҳолининг ошиб-тошиб кетаётганлигини сезмоқда эдилар. Улар империянинг серҳосил ва қисман бутун-лай ишлов берилмаган ерларини ишғол қилишга интилдилар. Бутун бир варвар қабилаларини Рим империясига қарши кескин кураш олиб боришга олиб келган энг муҳим ва асосий сабаб ер танқислиги эди.\nБу вақтга келиб герман қабилаларининг ичида катта ўзга-ришлар содир бўлди. Герман жамиятининг тобора кўпроқ таба-қаланиб бориши — зодагонларнинг ажралиб чиқиши, уларга қарам бўлган кишилар сонининг кўпайиши ва ҳоказолар билан бир қаторда, қабилаларнинг катта-хатта иттифоқларга бирла-шув процесси ҳам юз бермоқда эди. Қуйи Рейнда ҳамда Ютландия ярим оролида англ-сакс қабилалари бирлашмаси; Урта Рейнда франк қабилалари иттифоқи; Юқори Рейнда аллеманлар иттифоқи (бунга квадлар, маркоманлар, қисман свевлар кирар-ди); Эльбада ва Эльбанинг нариги томонида лангобардлар, ван-даллар, бургундларнинг иттифоқлари ташкил топди. Бундан олдинги бобда готларнинг иккита иттифоқи —вестготлар итти-фоқн ва остготлар иттифоқи вужудга келиб, буларнинг ҳар би-ри Дунай ва Қора депгнз бўйи районида кўп қабилали давлат ташкил қилганлиги гапириб ўтилган эди. IV аернинг охирлари-дан бошлаб ва айниқса V асрда варварлар ёппасига империя территориясига қараб йўл олиб, уни аста-секин истило қила бошладилар. Тўғри, бу истило қилиш қарийб бутун бир аерга чўзилди. Анча вақтгача бу истилочилар расман империянинг «иттифоқчилари» деб қаралди. Бироқ замондошлар бу номга алдаамади. Ғарбий Рим империясининг тобора қулаб бораётган-лиги шубҳасиз ҳақиқат эди. Чунки варварлар империяни истило этиш билан бир вақтда империя территориясига ўзларининг б^-тун оилалари, уй анжомлари, сигир-бузоқлари ва ҳоказолари билан кўчиб келиб, ўрнашаётган эдилар. Шунинг учун IV аернинг охирини ва V аернинг ҳаммасини ўз ичига олган бу даврни тарихчилар одатда Халқларнинг буюк кўчиш даври деб атайдилар.\nГотлар ва Қора денгиз бўйлари. Гуннларнинг келиши. Бу кўчиш империя территориясига готларнинг бостириб киришидан бошланди, деб ҳисобланади. Остготлар ва вестготларнинг империя билан тотув яшашлари м^мкиндек туюлар эди. Уша пақтда Европанинг жануби-шарқида бу варварларнинг жуда кснг ер майдонлари бор эди. Вестштларда ҳам, осттотларда ҳам ҳеч қандай «ер қаҳатчилиги» йўқ эди. Тўғри, остгот зодагонларп гоҳ-гоҳ Болқон ярим оролига ҳужум қилиб турар эдилар. Лекин иккинчи томондан, готлар Шарқий Рим империяси билан тиич савдо алоқалари ҳам олиб борар эдилар. Готлар христианликни шарқий римликлардан қабул қилган эдилар. Готлар ўртасида христианликни тарғиб қилган киши епископ Ульфила бўлди, у инжилни ва диний китобларни гот тилига таржима қилди.\nИики давлатнинг энг кучлиси — Остготлар давлати бўлиб, у кўп қабилали иттифоқ эди, бу иттифоқ ўзининг остгот қабила-сидан ташқари, славян ва шарқий сар\n375 йилда Қора денгиз бўйига Осиёдан жуда кўп сонли гунн-лар қабиласи келди. Гуннлар (буларнинг бир қисми турк ирқи-дан, бир қиоми мўғул ирқидан бўлса керак) кўчманчи халқ бўлиб, бир вақтлар Хитой чегараларида яшар эдилар, кейин улар бутун Урта Осиёни бос и б ўтиб, ниҳоят, Жанубий Урал билан Каспий денгизи ўртасидаги «Каспий дарвюзаси» орқали Дон ва Днепр ҳавзасига кириб бордилар. Гуннлар остготлар ит-тифоқига қақшатғич зарба бердилар. Гуннлар остготларни ўзла-рига бўйсундириб, улар билан биргаликда вестготлар устига юриш қилдилар. Гуннлар томонидан тор-iMop қилиниш ва бўй-сундирилишдаи қўрқиб, вестготларнинг бошлиқлари Шарқий Рим императори билан музокара бошладилар ва Дунайдан ўтиб, федератлар сифатида Болқон ярим оролига жойлашиш учун ундан ижозат сўрадилар. Константинополь ҳукумати бунга рози бўлди, шундан кейин 376 йилда бир миллион кишига яқин вестготлар ('булардан 200 минги қуролланган эркаклар эди) Дунайдан ўтдилар. Уларга жойлашиш учун ҳозирги Болгариянинг Мезия области ажратиб берилди.


5 йил аввал 2978 siyrat.uz\nАбдуллоҳ ибн Аббос розияллоҳу анҳу олимларнинг султонигина бўлиб қолмасдан, ёшликлариданоқ обид ва зоҳидларнинг энг пешқадами эди. Набий соллаллоҳу алайҳи васалламнинг уйлари у кишига ибодат ва зуҳд фиқҳини ўргатган биринчи мадраса ҳисобланади. Қандай қилиб у кишини зоҳид ва обидларнинг пешқадами демаслик мумкин, ахир у киши Расулуллоҳ соллаллоҳу алайҳи васалламнинг ҳузурларида дунёга келиб, уларнинг тарбияларида ўсди-ку! Ибн Мулайкаҳ розияллоҳу анҳудан ривоят қилинади: «Мен Ибн Аббос билан Маккадан Мадинагача бирга борганман. Йўлда тунайдиган бўлсак, ярим кечаси туриб, Қуръон тиловат қилар ва кўп зикр қилар эди». Ибн Аббос розиzллоҳу анҳу тоат-ибодат йўлида ўзи учун жуда ҳам қадрли бўлган нарсаларидан воз кечишга тайёр эди. Ҳатто ўша қадрли нарса инсон учун энг керакли аъзо ҳисобланган кўз бўлса ҳам. Кўзларига сув кириб қолганда, табиблар келиб, «Бизга қўйиб беринг. Кўзингизни ичидаги сувларни чиқарамиз ва тузалиб қоласиз. Лекин беш кунча намоз ўқий олмайсиз», дейишди. Ибн Аббос розияллоҳу анҳу: «Йўқ. Ундай бўлса керак эмас. Аллоҳга қасамки, мен Набий соллаллоҳу алайҳи васалламнинг: «Кимки бир вақт намозни қасддан тарк қилса, эрта қиёмат кунида Аллоҳ таоло ундан ғазаб қилган ҳолда у Аллоҳга йўлиқади», деган сўзларини эшитганман», деб жавоб берди. Абдуллоҳ ибн Аббос розияллоҳу анҳу Аллоҳдан қўрқиб жуда кўп йиғлар эди. Ҳатто кўп йиғлаганидан кўзлари остида чизиқлар пайдо бўлиб қолган экан. Товус ибн Кайсон раҳматуллоҳи алайҳдан ривоят қилинади: «Ибн Аббос розияллоҳу анҳучалик Аллоҳнинг буйруқ ва қайтариқларига қаттиқ амал қиладиган кишини кўрмадим. Аллоҳга қасамки, ҳозир у кишини эсласам, кўз ёшимни тўхтатолмайман». Абу Ражо раҳматуллоҳи алайҳдан ривоят қилинади: «Ибн Аббос розияллоҳу анҳунинг мана бу жойи кўз ёши оқадиган йўлакча эди. Ундаги йўлакча худди шиппакнинг эски ипига ўхшарди».


ЕИ Ўзбекистон адлия тизимини ислоҳ қилишга кўмаклашмоқчи\nЕвропа Иттифоқининг Марказий Осиё бўйича махсус вакили Пьер Моррел.\n7-8 феврал кунлари Ўзбекистонга сафар қилган Европа Иттифоқининг Марказий Осиё бўйича махсус вакили Пьер Моррел сафар давомида Ўзбекистонда ЕИ ваколатхонасини очиш, минтақавий хавфсизлик ва ҳамкорлик масалаларини муҳокама қилганини билдирди.\nПьер Моррелнинг Озодликка айтишича, Ўзбекистон адлия соҳасини ислоҳ қилиш мақсадларига ЕИ 10 миллион евро миқдорида маблағ ажратмоқда.\n- Жиноят-процессуал ва адлия соҳасини ислоҳ қилиш дастури тақдимоти 22 феврал куни бўлиб ўтади. Баҳоси 10 миллион еврога тенг бу дастурни ЕИ молиялаштиради. Уни европалик халқаро мутахассислар амалга оширади. Мутахассисларнинг икки гуруҳи ички ишлар вазирлиги, бир гуруҳ Адлия вазирлиги, олий суд тадқиқот маркази билан яна бир гуруҳ ва бош прокуратура билан алоҳида бир гуруҳ ҳамкорлик қилган ҳолда амалга тадбиқ қилинадиган дастур бўлади бу.\nБу улкан дастурни амалга ошириш устида бешта ишчи гуруҳ иш олиб боради. Айтиб ўтганимидек, ҳуқуқий ислоҳотларга қаратилган лойиҳалар учун 10 миллион евро ажратилмоқда ва бу дастур доирасида жуда катта иш амалга оширилади. Бу дастурга тайёргарлик ишлари ўтган бир ой ичида амалга оширилди ва у инсон ҳуқуқлари бўйича мулоқот, қонун устуворлиги ташаббуси ҳамда фуқаровий жамият мавзусига бағишланган семинарларимиз маҳсулидир.\nПьер Моррел Тошкентда Ўзбекистон Ташқи ишлар вазири лавозимига яқинда тайинланган Абдулазиз Комилов, Омбудсман Сайёра Рашидова ва бошқа расмийлар билан учрашиб, минтақавий хавфсизлик, хусусан Марказий Осиё сув заҳираларидан фойдаланиш масаласини муҳокама қилганини айтади суҳбат давомида.\n- Бу учрашувларда албатта инсон ҳуқуқларига доир конкрет масалаларни ҳам кўтардик. Албатта, бу соҳада “мўъжиза”, деб атай оладиган ўзгаришлар рўй бергани йўқ, лекин баъзи муаммолар бўйича ижобий ҳолатлар кузатилаётганини айтишимиз мумкин. Шунингдек қишлоқ хўжалиги соҳасига доир муаммоларни ҳам гаплашдик, чунки сув заҳираларидан фойдаланиш масаласига қизиқишимиз бор ва бу нозик масала эканини биласиз.\nЕИ дипломати Ўзбекистонга икки кунлик ташрифи давомида ҳукумати расмийлари билан учрашувлар орасида Тошкентда ЕИ ваколатхонасини ташкил қилиш масалалари билан ҳам шуғулланганини маълум қилди.\n- ЕИ элчиси (Норберт Йоустен) аллақочон тайинланди ва яқинда ишонч ёрлиқларини топширади. Биз ваколатхона учун жой қидириш каби ташкилий ишлар билан шуғулланяпмиз. Марказий Осиёнинг бошқа пойтахтларида, масалан, яқинда Бишкек ва Душанбеда ваколатхона очдик. Энди Тошкентда ҳам очишга тайёргарлик кўрмоқдамиз. Келаси йили Ашхободда ҳам очсак бешта республикада ҳам ўз делегацияларимизга эга бўламиз.\nПьер Моррел ЕИнинг Марказий Осиё бўйича махсус вакили лавозимига 2006 йилда, Европа Иттифоқининг Ўзбекистонга нисбатан санкциялар амал қилган пайтда тайинланган.\nАндижон воқеаларидан кейин 2005 йилнинг октябр ойида жорий қилинган санкцияларга қурол эмбаргоси ва 2005 йил 13 май куни Андижонда юзлаб намойишчиларнинг ўлдирилишига бевосита алоқадор деб кўрилган 12 расмийга виза чекловини ўз ичига олган эди. Бу санкциялар бекор қилиниши учун Тошкент ҳукуматига бир қатор талаблар, хусусан Андижон қирғини юзасидан мустақил тергов ўтказилиши шарт қилиб қўйилган.\nАммо Ўзбекистон билан алоқаларни яхшилаш уриниши ўлароқ Европа Иттифоқи мустақил тергов масаласи кун тартибидан олиб ташлади ва 2008 йилнинг октябрида аввал санкцияларнинг биринчисини бекор қилди. 2009 йилда эса, санкциялар буткул олиб ташланди.\nСанкцияларнинг бекор қилиниши сабаби сифатида Ўзбекистон билан ўрнатилган инсон ҳуқуқлари мулоқоти халқаро ва маҳаллий инсон ҳуқуқлари ташкилотлари томонидан мамлакатда инсон ҳуқуқлари вазиятини ўзгартира олмаган восита сифатида танқид қилиб келинади.


Тошкентда вагонларнинг рельсдан чиқиб кетиш сабаби айтилди\nГлавная - Новости - Тошкентда вагонларнинг рельсдан чиқиб кетиш сабаби айтилди\n“Ўзбекистон темир йўллари” ҳодиса юзасидан маълумот берди.\n“Ушбу ҳодиса “Олтин тегирмон” МЧЖ ХК корхонаси ишчилари томонидан юк вагонларини юклаш ҳамда юк тушириш технология жараёни қўпол тарзда тузилгани билан боғлиқ”, - дея хабар беришган “Ўзбекистон темир йўллари”дан.\n“Ўзбекистон темир йўллари” АЖ ходимлари кучи билан қисқа муддат ичида рўй берган ҳодиса оқибатларини бартараф этиш бўйича чоралар кўрилган. Темир йўлнинг ушбу қисмида поездлар ҳаракати тўхтатилмаган.\nҲодиса текширувдан ўтказилиши айтилган. Етказилган зарар миқдори “Олтин тегирмон” МЧЖ ХК корхонасига тақдим этилади.Плееры с фильмом для сайта онлайн кинотеатра


Ўзбек боксчиларининг кучли жиҳати нимада ёхуд мексикалик мураббийнинг эътирофи\n14 февраль, 2020, 19:09\nТеглар:Профессионал бокс | Шаҳрам Ғиёсов | Исроил Мадримов | Муроджон Аҳмадалиев | Бектемир Мелиқўзиев\nАнтонио Диас билан суҳбат.\nЎзбекистонлик профессионал боксчилар аста-секин Америкада ҳам муваффақиятли натижалар қайд этиб келишмоқда. Уларга бу борада ёрдам бераётган мураббийларнинг ҳам ўрни беқиёс. Ака-ука Диаслар ўзбек боксчиларига профессионал боксда устозлик қилишда давом этишмоқда. Блогер Ориф Аҳмедов GoSport.uz интернет-нашри учун Диасларнинг кичиги Антонио Диасдан интервью олди. Тоно (уни шундай чақиришади) ўзбек боксчилари, уларнинг фаолияти ва чемпионлик камарлари учун жанглари борасида гапириб берди.\n— Тоно, суҳбатлашишга рози бўлганингиз учун раҳмат. Келинг интервьюни бироз ноодатийроқ савол билан бошласак. Ўзбек боксчилари ҳали инглиз тилини яхши билишмайди. Бу машғулотлар вақтида қийинчилик туғдирмайдими? Боксчилар сиз айтган гапларни қандай тушунишяпти?\n— Машғулотлар вақтида бу ҳолат анча яхшиланган. Улар бокснинг асосий терминларини, масалан жэб, бир-икки, ҳук ва шунга ўхшаш атамаларни тушуниб олишган. Бундан ташқари биз қандайдир машқ ёки услубни топшириқ қилиб бераётганимизда ўзимиз ҳам такрорлаймиз. Улар буни кўргач, осонроқ тушунишади. Албатта, баъзи бироз қийинчиликлар ҳам учраб туради.\n— Ўзбек боксчиларидан ким нисбатан бўлсада инглизча гапира олади, ким умуман билмайди?\n— Инглиз тилини оз-моз биладиганлар бу Шаҳрам Ғиёсов ва Исроил Мадримов. Бектемир эса умуман бу тилда гапирмайди.\n— 2018 йилдан бошлаб ўзбекистонликларнинг янги авлоди АҚШга профессионал боксга ўта бошлашди. Сиз улар билан ишлаяпсиз. Унга қадар ўзбек бокси, боксчилари ҳақида эшитганмидингиз?\n— Йўқ, улар АҚШга келгунига қадар ўзбек бокси ҳақида ҳеч қандай маълумот эшитмаганман.\n— Муроджон Аҳмадалиев АҚШда бир йўла иккита чемпионлик камарини қўлга киритган илк ўзбек боксчиси бўлди. Нима деб ўйлайсиз, у вазнини кўтарса, масалан супер ярименгил (130 фут,-58,99 кг) ёки енгил (135, 61,2 кг) вазнларида ҳам чемпион бўла олиши мумкинми?\n— Ҳа албатта, унда вазнини кўтариш учун етарлича куч ва маҳорат мавжуд. У оғирроқ вазнларда ҳам чемпион бўла олади.\n— Исроил Мадримов ҳақида. Унинг кейинги жанги жаҳон чемпионлик камари учун саралаш жанги бўлади. Ҳозирда бу камар Эрисланди Ларада. Лара ўз вақтида Канело Альварес билан жанг қилган ва мени назаримда у Канелони ютганди, аммо ҳакамлар бироз ноҳақлик қилишган. Исроил иқтидорли, техникаси юқори боксчи, лекин шундай бўлсада Ларадек кучли боксчига қарши жангга уни тайёр деб ўйлайсизми?\n— Исроил жуда иқтидорли. Унинг ҳаваскор боксда тўплаган улкан тажрибаси бор. У профессионал ва супер яримўрта (-69,85 кг) вазн тоифасида исталган боксчига қарши рингга чиқишга тайёр деб ўйлайман. У жуда кўп ҳаракат қилади, кучи ҳам кўп. Шунингдек, у жисмонан ҳам жуда бақувват.\n— Муроджон 8та жангдаёқ иккита чемпионлик камарини қўлга киритди. Исроил бешинчи жангида жаҳон чемпионлигига даъвогар бўлиш арафасида турибди. Лекин Шаҳрам улардан кўпроқ жанг ўтказган бўлсада, ҳалигача даъвогарлик ёки чемпионлик учун жангларда иштирок этмади? Бунинг сабаби нима?\n— Шаҳрам жанг қилаётган вазнда ҳозир барча камарлар банд. Ҳар бир чемпион уни ҳимоя қиляпти ёки бирлаштирувчи жангларда иштирок этмоқда. Шаҳрам яна озгина сабр қилиши ва ҳаракатда давом этиши керак. У ҳам тез орада жаҳон чемпионлик камарини қўлга киритади.\n— Муроджон ҳаваскор боксдалигидаёқ панчер бўлган, Исроил ярим профессионал турнирларда жуда яхши жанглар ўтказган, шунга уларнинг профессионал боксга киришиб кетиши осон бўлгандир. Шаҳрамда бу борада қандайдир муаммолар бормиди? Балки шунга унинг чемпионлик сари йўли чўзилаётгандир?\n— Йўқ, биз шунчаки унинг зарбалари мукаммал бўлиши учун янада ишлашимиз керак бўлганди. У катта кучга эга буюк боксчи. Худди Рой Жонсга ўхшаб.\n— Шаҳрам ҳаваскор боксда Батир Аҳмедовга ютқазган. Батир бир пайтлари Ўзбекистонда туғилиб, ҳозир Россия номидан чиқади ва у профессионал боксда чемпионлик камари учун рингга чиқишга улгурди. Мени қизиқтираётган савол: иккаласи ҳам битта вазнда ва улар спаррингда чиқишганда ким кучлироқ кўринади, Ёки уларнинг кучли ва кучсиз жиҳатларини санаб беринг.\n— Улар иккаласи ҳам кўп тер тўкадиган боксчи. Иккаласи ҳам маҳоратли. Бири ўнг қўлда, иккинчиси чап қўлда ишлайди. Иккаласи ҳам кучли жангчи, аммо ўзаро жанг қилишмайди.\n— Спарринглар ҳақида кўп эшитамиз. Муроджон чемпионликкача Жожо Диас билан ишлади. Шаҳрам Омар Фигероа билан, Исроил Дулорме билан, Бектемир Зурдо Рамирес, ёки Давид Бенавидес билан ишлади. Ўзбек боксчилар биз билмаган яна қандай машҳурлар билан ишлаган?\n— Шулар асосан. Муроджон Жожо билан ишлади. Бошқалар ҳам. Умуман спарринг жанглари болалар учун жуда катта тажриба вазифасини ўтаб бермоқда. Улар бу жангларда профессионал спортнинг ҳақиқий сир-асрорларидан тортиб, айёрликларигача ўрганишмоқда. Бу муҳим.\n— Бектемир Мелиқўзиевнинг даҳшатли зарбаси борлигини биламиз. Лекин кичик муаммо шундаки, у ҳозир рингга чиқаётган вазнда чемпионларнинг барчаси бўйлари узун, Бектемирнинг эса бўйи уларга нисбатан пастроқ. Бу қийинчилик туғдирмайдими? Бунга қарши қандай тайёргарлик кўрасизлар?\n— Машғулотларда у доим тайёрлигини кўрсата олади. Биз унинг рингга кўпроқ ҳаракатланиб жанг қилиши учун тайёрлашга уринмоқдамиз. Бектемир шу бўйи билан ҳам ўз вазнида исталган боксчини нокаут қила олиш қобилиятига эга. Аммо биз уни масофадан туриб ишлаш учун ҳам тайёрлаяпмиз.\n—Ўзбек боксчиларининг кучли ва кучсиз томонларини айта оласизми?\n— Улар ажойиб панчер ва жуда яхши техникага эга.\n— Тушунарли. Келинг бокс мавзусидан сал четлашамиз. Ўзбекча қандайдир сўзларни ўргандингизми?\n—Ҳа, масалан “салом” ёки боксча атамаларни (кулади).\n— Бирорта сўз айта оласизми?\n— Печень (жигар). (Тоно айтган қолган бир нечта сўзлар асосан жаргон сўзлар бўлгани учун сайтимиз орқали эълон қилмадик) Ҳа кейин “Пинатци” деган сўз ҳам эсимда қолган. Раунд тугашига 15 сония қолганида улар шунақа бақиришади (15 сони назарда тутилмоқда)\n— Ким энг позитив, яъни машғулотларда кўп ҳазил қилади?\n— Исроил ва Шаҳрам.\n— Тоно, ажойиб суҳбат учун сизга ташаккур. Позитив инсон экансиз.\nОриф Аҳмедов суҳбатлашди.


Фарзандингизга «нозик масалалар»дан сўз очсангиз...\nТеглар: Аёл, Ота, Ота-она, Оила, Бола, Она ва бола\nДобавлено: 22.11.2016, 14:44\nОдатда, БУ мавзуга ўсмирларнинг қизиқиши кучли бўлади. Ота-оналар учун эса фарзандимга тўғри тушунча бера оламанми-йўқми, деган ўй хавотирли. Хўш, нозик масалалар хусусида болага қачон ва қай тариқа сўз очган маъқул? Айни мавзудаги суҳбат жараёнида ота ёки она ўзини қандай тутиши керак?\nСизу бизни қизиқтирган шу каби саволларга олий тоифали шифокор, сексопатолог — Рамазон НАЗАРОВ жавоб беради.\nБола қачон англайди?\nТахминан, икки-уч ёшларда кичкинтой қиз ва ўғил болаларнинг танаси бир-бириникидан фарқ қилишига аҳамият бера бошлайди. Ва айни эътибор болада ўзининг ташқи кўринишига бўлган қизиқишни шакллантиради. Қиз бола ва ўғил боланинг аниқ фарқлайди. Синчков гўдак онгида саволлар туғила бошлайди. Демак, унга керакли ва тушунарли жавоб бериш лозим.\nЖинсий тарбияга фақат ота-она масъул\nАвваламбор, ота-она тушунтириш ишларини ўзи олиб бориши даркор. У фарзандининг саволларига уялмай жавоб қайтарса, қизиқишларига хотиржам муносабатда бўлса, шунингдек, ўртадаги “парда” кўтарилмаса, болада шу мавзуга носоғлом қизиқиш шаклланмайди. Ота-она саволларга жавоб беришдан қочиб, суҳбатлашиш истагини билдирмаса ёки жеркиб, бақириб берса, бола уялиб қолади. Бу ёқимсиз ҳолат унинг ёдида узоқ вақт сақланиб, сиз билан бу мавзуда суҳбатлашмай қўяди ва “беминнат” маҳалладошлардан маълумот олади. Шуни унутмаслик керакки, фарзандимиз “катталар мавзуси” юзасидан илк саволни бергунига қадар биз оиладаги муносабатларимиз, хатти-ҳаракатларимиз билан унга жинслар орасидаги фарқни ўзимиз билмаган ҳолда ўргатиб борамиз.\nҲамма саволга ҳам жавоб бериш шартми?\nЖавоб беришни пайсалга солиш яхши эмас: ҳар қандай ҳолатда ҳам бола ўзини қизиқтирган саволга жавоб олмагунича тинчимайди. Фарзандингизнинг қизиқишини, албатта, қондиринг. Жавоблар имкон қадар қисқа, лўнда ва боланинг ёшига мос бўлиши лозим. Баъзан бола бир нарса ҳақида қайта-қайта савол бераверади, бу унинг сиз тушунтирган ниманидир англамай қолганидан далолатдир. Шунда барини бошидан гапириб бермай, уни айнан нима қизиқтираётганини сўранг.\nҚай ёшда нималар қизиқ?\nМактабгача ёшдаги болаларни, биринчи навбатда, тана тузилиши қизиқтиради. Ўғил болалар ва қизларнинг фарқи ҳақида гапираётиб, тўғрисини сўзланг, лекин тафсилотларга берилиш шарт эмас.\nТахминан 5-7 ёшга келиб, болага “Мен қандай пайдо бўлганман?”, деган савол тинчлик бермай қўяди. Шунчаки “Ойингнинг қорнидан чиққансан”, “Сени лайлак ташлаб кетган”, “Осмондан тушгансан”, деган мавҳум гаплар билан фарзандингизни чалғита олмайсиз. Чунки унда: “Қандай қилиб у ерга кириб қолганман”, “Демак, лайлак ташлаб кетган бўлса, мен ота-онамга бегона эканман-да”, “Мени осмонга ким чиқариб қўйган?”, деган таажжубли саволлар пайдо бўлиши, шубҳасиз. Маслаҳатимиз, жавобни ҳужайралар мисолида тушунтиринг: “Отанг иккимизнинг тўйимиз бўлгач, бир-биримизни жудаям яхши кўриб қолганмиз ва фарзандларимиз бўлишини истаганмиз. Шунда иккаламиз ичимиздаги митти ҳужайраларнинг бирлашишини Худодан сўрадик. Ҳужайраларимиз бир бўлгач, сен пайдо бўлдинг”, деб.\nБоланинг 10-12 ёши айни диққат-эътибор талаб этадиган палладир. Бу пайтда фарзандингиз кўп нарсани тушуна олади. Уни энди муҳаббат, севги масаласи қизиқтира бошлайди. Сиз буни меҳр изҳори, деб изоҳланг. Баъзан инсон совға-саломлар, чиройли сўзлардан ҳам кўра, яқинининг қучиши ёки бўсасидан ўзини бахтли ҳис этишини айтинг.\nҚийин-а? Аммо зарур. Билсангиз, ўсмирлар билан айнан жинсий ҳаёт ҳақида суҳбатлашиш шарт эмас. Бу уларга мактабдаги анатомия дарси ва саломатликка оид бошқа қўшимча машғулотларда тушунтирилади. Сизнинг вазифангиз эса жинсий ҳаётнинг бошланиши ва ўша даврга тааллуқли соғлом турмуш тарзи ҳақида гапириб беришдир.\nСуҳбатни бошловчи: отами ёки она?\nОна ва қиз, ота ва ўғил алоҳида-алоҳида суҳбатлашгани маъқул. Бу вазифани яна буви ва боболарга ишониб топшириш мумкин. Аввало, болакай кимга кўпроқ ишониши ҳамда ким билан уялмай суҳбатлашишини инобатга олиш зарур.\nИбо ва ҳаё пардаси кўтарилмасин!\nФарзандингиз ҳали кичик бўлса, унинг ёнида бемалол кийимингизни алмаштира оларсиз. Аммо катта бўлгани сайин орада ҳаё пардаси сақланиши керак. Уч ёшдан катта болалар ота-онаси кийинаётганда иштирок этмагани маъқул. Бундан ташқари, қизингиз ва ўғлингизга ҳар бир инсоннинг шахсий ҳудуди (бизда бу ётоқхонага тўғри келади) дахлсиз эканлигини тушунтиринг. Масалан, бошқа бировнинг ётоғига киришдан аввал эшикни тақиллатиш лозимлигини, ювиниш хонасида кимдир бўлса, у ерга кирмасликни ёшлигидан ўргатиб боринг. Шунингдек, ўзганинг ва ўзининг танасига қўл текказиш мумкин эмаслигини ҳам эслатиб қўйинг.\nҲайз ҳақида қиз болага қачон айтиш керак?\nОдатда, оналар қизлари 10-11 ёшларга етганида унга ҳайз ҳақида гапириб беришади. Бу тўғри. Зеро, ҳайз қўрқинчли ва даҳшатли эмас, балки (келажакда) она бўлишга ҳар ойда тайёргарлик кўриб бориш эканлигини тушунтириш керак. Шунингдек, албатта, гигиена қоидаларига амал қилиш, доимо чиройли ва озода бўлишга интилиш лозимлигини айтиш ҳам фойдали. Бунинг учун эса она қизига кунда икки маротаба душ қабул қилиш ҳамда гигиеник воситалардан қандай фойдаланишни тушунтириб беради. Бу билан қизингизни соғлом турмуш тарзига одатлантириб борган бўласиз.\nФарзандларимиз эртами-индин, албатта, мустақил ҳаётга қадам қўйишади. Уларни “катталар дунёси”нинг муаммолари ва ёзилмаган қонунлари ҳақида огоҳлантириш биз, ота-оналарнинг бурчимиздир. Шуни унутмасак, бўлгани!


Автор TUSHDA На чтение 5 мин Просмотров 329 Опубликовано 26.05.2018\nЕркак ва аёлнинг жинсий фаолияти\nШартли рефлекторли шаҳвоний алоқалар\nБош мия пўстлоғида ҳар хил импулслар,\nАйнан шу жойда секрецияларга асаб импулслари\nГипоталамус бевосита гипофиз билан боғланган.\nЖинсий аъзолардан келаётган\nЕРЕКЦИЯ ВА ЕЯКУЛЯЦИЯ\nЕрекциянинг орқа мия маркази\nСийдик чиқариш аппарати\nЖИНСИЙ УСУЛЛАРИ Еркакларнинг одатдагидек жинсий фаолияти бош мия пўстлоғининг шаҳвониятга қаратилган жинсий иштиёқи ва жинсий алоқани таъминловчи жинсий олатининг қўзғалиши оқибатидаги физиологик жараёндир. Аёлларнинг жинсий фаолияти мураккаб ва ранг-барангдир.\nмарказий асаб тизими томонидан бошқа бир қатор аъзолари ҳамда тизимлари, биринчи навбатда жинсий без ва гипофизнинг олд қисмидан ажралган гормонлар таъсир кўрсатади.\nмажмуалари нерв тизимларининг учта ҳар хил алоҳида бўлимларида жойлашган.\nБош мия пўстлоғидаги жинсий рефлекторлар тизими мақбул шароитда ерекция бошланишига имкон беради ва жинсий алоқанинг рисоладагидек ўтиши имкониятини таъминловчи асосий асаб механизми бўлиб хизмат қилади.\nМувофиқ келмайдиган вазиятда ва шахснинг жинсий қўзғатувчиларга номақбул муносабати аниқланганда у шаҳвонийлик кўринишларини тўхтатиши мумкин.\nшарциз жинсий рефлекслардан фарқли ўлароқ, қуйидагиларга ега бўлиши мумкин: улар жинсий етилиш даврида шаклланади ва кейинги жинсий ҳаётда мустаҳкамланади, яъни киши шаҳвоний хатти-ҳаракатининг туғма тайёр рефлекторли чизмасига ега бўлмайди.\nжумладан, шаҳвонийлик таҳлил қилинади. Шунингдек, бу ерда шарциз ва шартли шаҳвонийлик қўзғатувчиларининг бирлашиши, шартли рефлекторли жинсий марказлар шаклланиши рўй беради.\nМия пўстлоғидаги шартли рефлекторли жинсий йўналтирилган шаҳвонийлик маркази киши жинсий фаолиятининг енг юқори бошқарувчисидир.\nПўстлоқости (бош миянинг пўстлоқости) асаб ҳосилалари — бу мия бўлими бўлиб, асаб жараёнлари учун ўзига хос енергетика манбаи ва мия пўстлоғини бир умр зарядлаб турувчи таъминловчидир.\nПўстлоқости шарциз рефлекторли шаҳвоний марказлар гипоталамусда жойлашган. Миянинг гипоталамусли бу бўлими ҳар хил ички аъзолар ва тизимларнинг асаб ва ендокрин бошқаруви фаолияти туташган жой ҳисббланади. ЖИНСИЙ УСУЛЛАРИ\n— гормонлар юборилади. Гипоталамус олий бошқарувчи марказ — организмнинг марказий олий тақсимлашни бошқарувчисидир.\nШу ердан организмнинг енг муҳим тизимлари фаолияти, енг нозик модда алмашинуви, қувват, ҳарорат баланси, ендокрин безларининг секреиияларининг барча турлари бошқарилади.\nмияда зиғирдай жой егаллаб, мия тўқимасининг марказида жойлашган бўлса-да, табиатан унга катта вазифалар юкланган. Унинг “еътиборидан” бирорта ҳаётий муҳим жараён четда қолмайди. У организмнинг барча мураккаб “ички хўжалигини” бошқаради.\nГипоталамуснинг кўп сонли вазифалари орасида гипофизнинг гормонал фаолияти орқали жинсий функциялар марказини ҳам бошқариш бор.\nОрқа мия марказлари орқа мияда алоҳида ерекция маркази — думғаза бўлимида, еякуляция маркази — белда жойлашган. Улар яқин функционал алоқада — доимо бирга тобеликда фаолият олиб боришади.\nШу билан бир вақтда улар бир томондан гипоталамус ва пўстлоқ марказлари билан, иккинчи томондан жинсий аъзоларнинг ва простата, уруғ пуфаги ортиқ безларининг нейрорецепторлари билан боғлиқдирлар.\n(Орқа мия марказлари бевосита мия пўстлоғи ва пўстлоқостидан келаётган қўзғатувчи ва тормозловчи импулсларнинг ижрочиларидир.\nУлар тўғри фаолият кўрсатмаса, ерекция ҳам бўлмайди, еякуляция ҳам бўлмайди ёки одатдагидек кечмайди).\nЕрекция ва еякуляциянинг орқа мия марказлари даврий фаолият олиб бориши, юқори даражада қўзғалиш кескин пасайишига ўзгариши, ҳар бир еякуляциядан кейин бутунлай қўзғалиш бўлмайдиган лаҳзаларга алмашиниши билан ажралиб туради.\nеякуляция марказига нисбатан анча осон ва тез қўзғалади. Ўртамиёна ва кўп давом етмайдиган бир хилдаги қўзғатиш фақат ерекцияни келтириб чиқаради, агар улар кучли ва узоқ давом еца, шундагина кечроқ еякуляция содир бўлиши мумкин. ЖИНСИЙ УСУЛЛАРИ\nЕрекция ва еякуляциянинг орқа мия марказларининг қўзғалиш даражаси ҳар хил сабаб-омилларга кўра ўзгариб боради, улар орасида бош мия пўстлоғи орқали шаҳвоний шартли рефлексли таъсирланиши муҳим рол ўйнайди.\nсезувчан импулсларнинг бир қисмини автоматик ишлайдиган орқа мия рефлектор ёйи ҳосил қилади. Қолган сезувчан импулслар олий марказларга йўналтирилади.\nЕркакларнинг жинсий алоқани амалга оширишнинг енг зарур шарти олатнинг ерекцияси (таранглашиши) ҳисобланади. Унинг асосида томирлар рефлекси ётади, бунинг натижасида олат қонга тўлиб, унинг ҳажми 3-4 марта катталашади, ҳарорати кўтарилади.\nБунда олатдаги уретранинг ғоваксимон тўқималари ва бошчаси унинг танасига нисбатан камроқ таранглашади: бу уретра орқали шаҳват ўтиши учун қулайлик вужудга келтиради.\nБироқ олатда ерекция пайтида қон айланиши буткул тўхтаб қолмайди, бу кўтарилган олатда ҳароратнинг ошишидан далолат беради. Кўтарилиши (ерекция) вақтида қон айланиши тўхтаб қолмайди, фақат секинлашади. ЖИНСИЙ УСУЛЛАРИ\nҒоваксимон тана билан бир вақтда уруғ бўртмачаси ҳам тўлишиб, икқала уруғ ташловчи йўл тешикларини езади.\nБу вақтда уретранинг простата қисми бир мунча тораяди ва ички қовуқ сфинктери (мускул қисқичлари) кескин сиқилади, бу билан сийдик чиқариш канали қовуқ бўшлиғи билан йўлини тўсади. Каналнинг бу қисми фақат сперма ўтадиган йўлга айланиб, сийдик чиқиши тўхтайди.\nШуни таъкидлаш лозимки, олат таранглашгач, деярли пешоб бўшатиб бўлмайди. Бу жинсий қўзғалишда, ерекция ва еякуляция чоғида, қонда шаҳвоний гормонлар кўп бўлганда, қовуқ мускуллари бўшашганда кузатилади.\nжинсий безларнинг гормонлари, бош мия пўстлоғининг импулслари, шунингдек, простата бези, уруғ пуфакчаси ва таъсирчан (ероген) жойлар (айниқса, олат бошчаси) нинг импулслари ерекция марказларининг асаб ҳужайралари таъсирчанлиги беқарор ва ўзгарувчандир.\nбўлимларидаги ҳар хил таъсирланишлар, масалан, сийдик чиқариш канали, простата безидаги ўткир яллиғланишлар, уруғ пуфакчасининг тўлиб кетиши, сийдикка қовуқ бўйнининг таъсирланиши ерекцияга сабаб бўлиши мумкин. ЖИНСИЙ УСУЛЛАРИ


"Шахтёр" Яхшибоевнинг ўрнига ўзбекистонлик бошқа ҳужумчини оляпти\n10 январь, 2021, 15:24\nТеглар:Беларусь | Шахтёр\nМузокаралар тез орада якунланади.\n2020 йилги мавсумда Беларусь чемпиони бўлган Солигорскнинг “Шахтёр” клубида ўзгаришлар юз беряпти. Хабарингиз бор, у ерда тўп сурган Жасур Яхшибоев жамоасининг чемпионликни қўлга киритишида ўз голлари билан ҳам салмоқли ҳиссасини қўшганди. Бироқ мавсум якунига етганидан кейин, ҳамюртимиз “Шахтёр”ни тарк этди.\nЭндиликда улар Жасур Яхшибоевнинг ўрнини тўлдириш мақсадида яна ўзбекистонлик ҳужумчиларга эътибор қаратди. Натижада “Металлург”да тўп сураётган Шаҳзод Убайдуллаев солигорскликларнинг эътиборини тортди. Шу сабабли, “Шахтёр” Убайдуллаев бўйича “Металлург”га таклиф билан чиқди. Катта эҳтимол билан Шаҳзод янги мавсумни “Шахтёр” жамоасида бошлайди.\nШу масала бўйича sports.uz мухбири Шаҳзод Убайдуллаев билан боғланганида душанба куни барчаси расман ҳал бўлишини айтди. Айни пайтда у Солигорскда бўлиб турибди. Ўзининг айтишича, музокаралар давом этяпти.\nБиздаги маълумотларга қараганда, “Шахтёр” БААда ўтказиладиган йиғин режасига Шаҳзод Убайдуллаевни ҳам киритган. Шу кунларда клуб унинг трансферини расман эълон қилса ҳам ажаб эмас. Шу ўринда “Металлург” бош мураббийи Андрей Шипиловдан Убайдуллаев масаласида сўраганимизда, ҳозирча ҳеч қандай изоҳ бера олмаслигини, қачонки барчаси расмий тус олгач, ўз муносабатини билдиришини лозим топди.\nЭслатиб ўтамиз, Шаҳзод Убайдуллаев 1998 йили Наманган вилоятида таваллуд топган. “Машъал” клуби орқали катта футболга кириб келган. Суперлигадаги дебютини илк бор 2019 йили “Андижон”да ўтказган. Ўшанда у 24 та учрашувда 9 та гол урган. Ўтган йили бекободликлар сафида 26 та баҳсда майдонга тушиб, рақиблар дарвозасини 8 бор ишғол қилган ва бир марта голли пас узатган. Ўтган йили эса Вадим Абрамов уни Ўзбекистон миллий терма жамоасининг ўртоқлик учрашувларига ҳам жалб қилди.\nВидео Шаҳзод Убайдуллаев Беларусдаги расмий дебютида дебют голини киритди (видео)


Мухбиримиз Сенат ялпи мажлиси кун тартибига киритилган масалалар юзасидан сенаторлар билан суҳбатлашиб, уларнинг мазмун-моҳияти, аҳамияти ҳақида қизиқди.\nБотир МАТМУРОТОВ, Олий Мажлис Сенатининг Қонунчилик ва суд-ҳуқуқ масалалари қўмитаси раиси:\n— Давлатимиз раҳбарининг тақдимномасига мувофиқ, Сенат Ўзбекистон Республикаси Конституцияси қабул қилинганлигининг йигирма уч йиллиги муносабати билан амнистия тўғрисидаги қарорни қабул қилди. Амнистия акти мамлакатимизда рўёбга чиқарилаётган бағрикенглик ва миллий қадриятларга ҳурмат сиёсатининг яққол ифодасидир. Зотан, билиб-билмасдан жиноят йўлига кириб қолганларни кечириш, уларга инсонпарварлик актини қўллаш бундай шахснинг ҳар қандай қилмиш учун жазонинг муқаррарлигини англаб етишида жуда муҳимдир. Умуман, юртимизда олиб борилаётган суд-ҳуқуқ ислоҳотлари моҳиятига ҳам айнан мазкур ғоя сингдирилган. Шуни алоҳида қайд этиш жоизки, амнистия акти қадимдан амал қилиб келинаётган қадриятларни, қолаверса, кишилар эъзозлайдиган бағрикенглик, мурувват ҳамда инсонпарварлик каби олий фазилатларнинг нозик қирраларини ўзида мужассамлаштирган.\nГулнора ТЎРАЕВА, Олий Мажлис Сенати аъзоси:\n— Мустақилликнинг илк йиллариданоқ аёлларнинг жамиятдаги мавқеини юксалтириш, уларнинг манфаатларини ҳимоя қилиш, бандлигини таъминлаш, оналик ва болаликни муҳофаза этиш масалаларига давлатимиз сиёсатининг устувор йўналишларидан бири сифатида эътибор қаратиб келинмоқда. Аёл, энг аввало, меҳрибон она, оила қўрғонининг таянчидир. Бинобарин, оилада, фарзанд тарбиясида аёлнинг ўрни катта. Билиб-билмай қилган баъзи хатолари, ҳаётда адашганликлари туфайли жиноят содир этиб, жазо муддатини ўтаётган хотин-қизларимиз ортида ҳам оиласи, фарзандлари ва яқинларининг тақдири турибди. Шу сабабли Сенатнинг амнистия тўғрисидаги қарори хотин-қизларимизга жамият эътиборини қаратишда, адашганларга эса яна бир имконият берилишида айни муддао бўлди. Биз, албатта, жойларда амнистия актининг аҳамияти, давлатимизнинг ғамхўрлиги ҳақида кенг тушунтириш ишларини олиб борамиз.\nШоҳида АРИПОВА, Олий Мажлис Сенати аъзоси:\n— Бағрикенглик, кечиримлилик халқимизнинг маънавий фазилатларидан бири саналади. Истиқлол шарофати билан авлоддан-авлодга ўтиб келаётган эзгу амалларимиз, асрий анъана ҳамда қадриятларимиз янада кенг қулоч ёзди. Шу жумладан, хато қилганни кечириш, йиқилганни суяш, тўғри йўл кўрсатиш, инсон сифатида қаддини тиклаб, қайтадан жамиятнинг фаол аъзосига айланиши учун кўмаклашиш давлатимизнинг одилона сиёсатларидан биридир.\nСенатнинг амнистия тўғрисидаги Қарори ижросини тўлиқ таъминлашда суд-ҳуқуқ органлари билан бир қаторда вакиллик органлари, хусусан, депутат ва сенаторлар зиммасига катта масъулият юкланмоқда. Уларнинг ушбу жараёнда фаол иштирок этиши амнистияни қўллашнинг барча босқичида очиқлик ва ошкораликни таъминлаш, жамоатчилик назоратини мустаҳкамлаш имконини беради. Шу боис фуқаролик жамияти институтлари билан биргаликда ижтимоий шериклик муносабатлари асосида мазкур амнистия акти ижросини таъминлашда фаол қатнашишимиз, жонбозлик кўрсатишимиз ва масъулият билан ёндашишимиз жуда муҳимдир.\nТурғун ИСКАНДАРОВ, Олий Мажлис Сенати аъзоси:\n— Ялпи мажлис муҳокамасига киритилган Ўзбекистон Республикасининг 2016 йилги Давлат бюджети, давлат мақсадли жамғармалари бюджетлари ҳамда солиқ ва бюджет сиёсатининг асосий йўналишлари сенаторлар томонидан атрофлича кўриб чиқилди. Қайд этиш жоизки, жаҳонда давом этаётган молиявий инқироз шароитида юртимизда чуқур ўйланган бюджет ҳамда солиқ сиёсати юритилаётганлиги туфайли иқтисодий ўсиш ва макроиқтисодий барқарорлик таъминланмоқда. Келгуси йилда мамлакатимизни янада ислоҳ этиш ва модернизациялаш, иқтисодиётнинг барқарор юқори ўсиш суръатларини сақлаб қолиш бўйича комплекс чора-тадбирлар татбиқ қилиниши назарда тутилган. Бу эса, ўз навбатида, иқтисодиётнинг рақобатдошлигини ошириш, аҳоли фаровонлиги ҳамда турмуш даражасини янада юксалтиришга қаратилган саъй-ҳаракатларни тизимли равишда, босқичма-босқич рўёбга чиқаришга хизмат қилади.\nШу нуқтаи назардан, давлатимизнинг асосий молиявий ҳужжатида иш ҳақи, стипендиялар, ижтимоий нафақалар ва пенсияларнинг ошиб боришини таъминлаш билан бирга, кичик бизнес ҳамда хусусий тадбиркорликнинг ривожланишини янада рағбатлантириш, уларнинг эркин фаолият юритишларини таъминлаш ва туризм ҳамда сервис соҳаларини иқтисодиётнинг истиқболли йўналишлари сифатида қўллаб-қувватлаш борасидаги чора-тадбирлар қабул қилинаяпти. Бу келгусида мамлакатни ижтимоий-иқтисодий ривожлантиришнинг устувор йўналишларини бажариш, жамият ҳаётининг барча соҳасида ислоҳотларни янада чуқурлаштириш ва аҳоли фаровонлигини юксалтиришда долзарб аҳамият касб этади.\nСайёра АБДИКАРИМОВА, Олий Мажлис Сенати аъзоси:\n— Мамлакатимизда истиқлолнинг дастлабки йилларидан кучли ижтимоий сиёсат олиб борилмоқда. Аҳоли турмуш сифати ҳамда даромадлари изчил оширилаяпти. Соғлиқни сақлаш, жумладан, она ва бола саломатлигини асраш давлат сиёсатининг устувор йўналишига айланди. Таълим тизимидаги ислоҳотлар туфайли ёшларимиз хорижий тилларни чуқур ўрганиб, меҳнат бозорида талаб юқори бўлган икки-уч касбни эгаллашмоқда. Бу соҳалардаги ютуқ ҳамда натижаларимизни халқаро ҳамжамият, нуфузли экспертлар тан олаяпти.\nСенаторлар томонидан кўриб чиқилган 2016 йилги Давлат бюджетида ҳам илгариги йилларга ўхшаб жами харажатларнинг асосий қисмини, яъни қарийб 60 фоизини ижтимоий соҳага йўналтириш анъанаси сақлаб қолинади. Дунё мамлакатларида молиявий таназзул оқибатида ижтимоий соҳа харажатлари кескин қисқартирилаётганини инобатга олсак, бу юртимизда инсон манфаатлари устунлигидан, давлатимиз ғамхўрлигидан далолатдир.\nКелгуси йилда 28 та янги мактаб қуриш, 339 та умумтаълим мактаби ва 120 та академик лицей ҳамда тиббиёт муассасаларини мукаммал таъмирлаш кўзда тутилаяпти. Давлат бюджетининг ижтимоий йўналтирилганлигининг яна бир тасдиғи сифатида таъкидлаш лозимки, келгуси йилда юртимизнинг ҳар бир туман ва шаҳарида камида биттадан, жами 280 та болалар боғчаси мукаммал таъмирланади ҳамда жиҳозланади. Бунинг учун қарийб 200 миллиард сўм ажратилади.\nЁлқин КАБУЛНИЯЗОВ, Олий Мажлис Сенати аъзоси:\n— Янги иш ўринларини яратиш мамлакатни ижтимоий-иқтисодий ривожлантириш, аҳолининг янада фаровон яшашини таъминлашда долзарб аҳамиятга эга. Бинобарин, 2009 йилдан буён юртимизда ҳар йили иш ўринлари ташкил этиш ва аҳоли бандлигини таъминлаш дастурлари қабул қилиниб, унинг ижроси изчил таъминланмоқда. Хусусан, жорий йилнинг тўққиз ойида республика бўйича жами 748,7 мингта янги иш ўрни яратилгани ҳамда уларнинг 60,3 фоизи қишлоқ жойлари ҳиссасига тўғри келгани эътиборга моликдир.\nЯлпи мажлис кун тартибидаги 2016 йилда иш ўринлари ташкил этиш ва аҳоли бандлигини таъминлаш дастури сенаторлар томонидан муфассал кўриб чиқилди. Таъкидлаш жоизки, мазкур Дастурга мувофиқ, келаси йилда юртимизда қарийб бир миллионта иш ўрни яратилиши кўзда тутилмоқда. Бунда ҳудудлар ҳамда иқтисодиёт тармоқларининг ишлаб чиқариш имкониятларидан тўлиқ фойдаланиш, аҳолининг тадбиркорлик ташаббусларини фаол қўллаб-қувватлаш, меҳнат ресурсларини тўлиқ ишга солиш механизмларини янада такомиллаштиришга алоҳида эътибор қаратилган.\nМамат ҲАЙДАРОВ, Олий Мажлис Сенати аъзоси:\n— 2016 йилда иш ўринлари ташкил этиш ва аҳоли бандлигини таъминлаш дастурида меҳнат бозорида талаб ҳамда таклифнинг чуқурлаштирилган баҳоси амалга оширилгани, барча туман ва шаҳарлар учун касблар кесимида эҳтиёжлар аниқлаштирилгани ўқув муассасалари битирувчилари, аёллар, кам таъминланганлар, имконияти чекланганлар, вақтинча ишсизларни ишга жойлаштириш бўйича мавжуд имкониятлар ҳамда йўналишларни конкретлаштириш имконини беради.\nБундан ташқари, иш ўринларини ташкил этиш янги объектларни ишга тушириш, ишлаб чиқаришни модернизациялаш, қайта жиҳозлаш ва мавжуд қувватлардан янада тўлиқроқ фойдаланиш, ишламаётган корхоналар фаолиятини, аввало, саноатда, хизматлар кўрсатиш ҳамда сервис соҳаларида тиклаш, инфратузилма, коммуникация ва уй-жой объектлари қурилиши кўламини ошириш ҳисобига, шунингдек, кичик бизнесни, шу жумладан, якка тартибдаги ҳамда оилавий тадбиркорликни, деҳқон ва фермер хўжаликларини ривожлантириш ҳамда касаначилик меҳнатининг имкониятларини кенгайтириш орқали амалга ошириш мўлжалланяпти.\nҚисқача айтганда, мазкур ҳужжатда белгиланган чора-тадбирларнинг рўёбга чиқарилиши аҳоли ҳаёт даражасини янада юксалтиришга, ижтимоий фаровонликни таъминлашга хизмат қилади.\nМазкур рукндаги бошқа мақолалар: « Давр нафаси\tЭлу юрт ардоғида »


БМТнинг маълум қилишича, ер шари аҳолисининг қарийб ярмини 25 ëшдан кичиклар ташкил этади.\nАҳолишунослик бўйича БМТ жамғармси ҳулосасига кўра ,ўсмирлар муаммоларини ҳал қилиш халқаро ҳамжамиятнинг устивор вазифаси бўлиши лозим. Жамғарманинг бугун эълон қилинган янги ҳисоботига кўра,сайëрамиз аҳолисининг 1 миллиард ва 200 миллионини 10ëшдан 19ëшдагилар ташкил қилади. Ҳар тўртинчи ўсмир ҳаëти қашшоқликда кечмоқда.\nЎсмирларнинг 10дан 9таси ривожланаëтган мамлакатларда ҳаëт кечиради.


Шифокорлар ноқонуний далага олиб чиқилган, улар ҳуқуқини талаб қилган фаол калтакланган - BBC O'zbek\nШифокорлар ноқонуний далага олиб чиқилган, улар ҳуқуқини талаб қилган фаол калтакланган\nImage caption Тиббиёт ходимлари Ўрта Чирчиқ туманидаги далаларга икки сменада далага олиб чиқилаяптилар.\nЎзбекистоннинг Тошкент вилоятида тиббиёт муассасалари ходимлари қонунга зид равишда пахта далаларига олиб чиқилганини текширган ва маҳаллий амалдорларнинг ўзбошимчаликларидан норозилик билдирган таниқли инсон ҳуқуқлари ҳимоячиси Елена Урлаева калтакланган.\nБу ҳақда рўйхатдан ўтказилмаган Ўзбекистон Инсон ҳуқуқлари ҳимоячилари алянси хабар тарқатган.\nФаолларга кўра, Ўзбекистон ҳукуматига мажбурий болалар меҳнати туфайли халқаро босимлар кучайиши ортидан мактаб ўқувчиларини ғўза чопиғи ёки ўтоғи, пахта ҳосили йиғим-теримига оммавий жалб этмасликка ҳаракат қилинмоқда.\nЛекин энди давлат бюджетидан молияланадиган корхона, идора ва муассасалар ходимларининг дала ишларига мажбур этилишлари ҳоллари кўпайган.\nОхирги йилларда айниқса, маориф тизими ва соғликни сақлаш муассасаларида банд бўлганларнинг ўз ихтиёрларига қарши чопиқ ва йиғим-теримга сафарбар этилаётгани ҳақида кўп хабарлар олинмоқда.\nКўнмаганлар ишидан айрилиши ҳақидаги таҳдидлар билан дуч келмоқдалар.\nЎқитувчи ёки тиббиёт ходимлари Ўзбекистонда шундоқ ҳам иш топиш мушкуллигини айтишади ва мунтазам маошга эга бўлиш имконини берадиган ишидан ажралиб қолмаслик учун ҳам ҳатто ўз ёнларидан маблағ сарфлаб чопиқ ёки пахта теришга чиқишга мажбур бўлганларини айтганлар.\nЯқинда Инсон ҳуқуқлари ҳимоячилари алянси Тошкент вилоятида ўқитувчилар далага олиб чиқилгани оқибатида мактаблардаги дарслар қолдирилгани ҳақида хабар тарқатган эди.\nЎзбекистон ҳукумати пахта ва дон нархларини эркинлаштириш талабларини рад этиб келади.\nПахта ёки ғалланинг таннархи арзон бўлишига эришиш учун худди СССР замонидек оммавий мажбурий сафарбарликка қўл уради.\nБу сафарбарликлар маҳаллий ҳокимларнинг зўравонликлари, инсон ҳуқуқларини қўпол бузишлари, вилоят ёки тумандаги раҳбарларни ҳақорат қилиш ва ҳатто дўппослашлари билан кечади.\nФото муаллифлик ҳуқуқи uzbekgermanforum.org\nЗотан, вилоят ёки туман ҳокимининг кейинги йил ўз лавозимида қолиш-қолмаслиги унинг пахта ва ғалла топшириш режасини уддалаган-уддаламаганига боғлиқ.\nЎзбекистонда ҳатто парламент аъзоларининг ҳам пахта кимга ва қанчага сотилаётганини, уни сотишдан тушган маблағнинг нимага сарфланишини билмасликлари айтилади.\nМаҳаллий таҳлилчиларга кўра, шунинг учун ҳам маҳаллий амалдорни Ўзбекистон Конституцияси ва қонунлари, Ўзбекистон халқаро миқёсда имзолаган конвенциядаги мажбуриятларини бажариш кўп ҳам ташвишлантирмайди.\nПрокурор ёки милиция бўлими раҳбари ҳокимнинг бирор бир қонунни бузмаган фермерни ёки далага етарли бола олиб чиқмаган мактаб директорини ҳибсга олишдек қонунга зид буйруқларини сўзсиз бажарадилар.\nЎзбекистон Президенти Ислом Каримов айнан Тошкент вилояти ҳокимини алмаштириш чоғи бундай зўравон усулларни қоралаган эди.\nМаҳаллий фаоллар охирги йилларда деҳқончиликдаги оммавий сафарбарлик билан боғлиқ вазият Ўзбекистон мафкураси танқид қиладиган Шўро замонидагидан ҳам ёмонлашганини айтадилар.\nЎзбекистон Инсон ҳуқуқлари ҳимоячилари алянси раҳбари Елена Урлаеванинг Би-би-сига айтишича, у ҳамкори Севара Бойматова билан Тошкент вилоятининг Ўрта Чирчиқ туманидаги шифокорларни далалардан қайтариш талаби билан пикет уюштирганларида, милиция ходимлари иккаласини Тўйтепадаги милиция бўлимига олиб кетганлар.\nЎрта Чирчиқ туман Ички ишлар бўлимидаги фуқаро кийимдаги бир амалдор Елена Урлаевани ҳақоратлаган, калтаклаган.\nЕлена Урлаева: Мен тирикман, лекин сал калтакланганман. Биз деярли ҳар куни шифокор ва болаларни излаб пахта далаларига текширув билан борамиз. Шу жараёнда биз Ўрта Чирчиқ туманига борганимизда, далаларда ишлаётган бир гуруҳ шифокорларни кўрдик. Улар тумандаги туғруқхона доялари ва бошқа поликлиникаларнинг ҳамшира ва ходимлари эдилар. Улар менга шикоят қилишди. "Мана бу тупроққа булғанган қўлларимиз билан кейин биз доялик қиламиз, дунёга келаётган гўдакларини қабул қилиб олишга мажбурмиз. Ҳар куни қўлимизда теша, пахта даласидамиз", дейишди. Мен 50 ка яқин ходимни санаб чиқишга улгурдим. Баъзилар лиқ тўлган автобусда, қолганлари ўзлари бошқа транспорт воситаларида далага келишган. Улар навбатма-навбат далада ишлашади. Иккинчи смена тушдан кейин соат 4 да далага етиб келиб, ишини бошлайди. Шуни айтиш керакки, бу йил ёз жуда ҳам иссиқ келди. Жазирама офтоб ва кун қизиб кетганидан далада чидаб бўлмайди. Бундай иссиқда одамларнинг ҳаёти хавф остида қолмоқда.\nБи-би-си: Ҳамшира ва шифокорлар далага чиқмаса нима бўлади?\nЕлена Урлаева: Уларни ишдан бўшатиш хавфи бор. Шунинг учун ҳамма мажбур. Бу далаларда қилган меҳнати учун уларга пул тўланмайди. Лекин биз борганимизда шифокорлар учун иссиқ овқат ташкиллаштирилганига гувоҳ бўлдик. Чунки ўтган ҳафта пахта далаларидаги шифокорларни излаб Янгийўл туманига борганимизда, биз иссиқ овқат у ёқда турсин, ҳатто қуруқ маҳсулотлар ҳам йўқлигини кўрдик.\nБи-би-си: Демак, шундан кейин сиз ва Севара Бойматова туғрухонага бориб, плакатларни ёйиб, норозилик пикетини бошлагансизлар. Сиз нимага қарши чиқдингиз?\nФото муаллифлик ҳуқуқи agency\nЕлена Урлаева: Шахсан мен, шифокорларни далага олиб чиқмасликка даъват қилдим. Эксплуатациядан воз кечишни талаб қилдим. Бир йўл топиб, норозиликларни изҳор этинглар, "ҳеч бўлмаса, ўз ғазабингизни изҳор этмайсизларми", дедим. Иш ташлашга чақирмасак ҳам, тарғибот ишларини олиб бораяпмиз. Мен одамларнинг диққатини жалб этиш учун ҳуштак чалишни бошладим. Бироз вақт ўтиб Ўрта Чирчиқ туман шифохонаси бош шифокори милиция ходими ва фуқаролар кийимидаги ходимлар билан бирга етиб келди. Ҳамманинг олдида улар менга жуда қўпол муомала қилишди. Қўлларимни орқамга қайиришди, мен оғриққа чидолмай, бақирдим. Плакатларни қўлларимзидан тортиб олиб, Севара билан бирга машиналарга тиқишди ва Тўйтепа ГУВДсига олиб боришди. У ерда менга исмини айтмаган барваста ёш йигит ички ишлар бўлими бошлиғи ўринбосари олдида мени калтаклашни бошлади.\nБи-би-си: У сизга қандай жисмоний куч ишлатди?\nЕлена Урлаева: Кўкрагимдан бейджикни суғуриб узиб олишга уринди. Сочларимдан қаттик ушлаб, оёқлари билан тепди. "Бу ҳодисаларни интернетга бостириб чиқсанг, сўйиб ташлайман", деб пўписа қилди. "Сени ким бу ерга юборди, бу гуруҳни қандай топдинг", деб бақириб сўради. "Сизларга ким рухсат берди шифокорларни суратга олишга", деди. Телефон ва фотоаппаратларимизни тортиб олиб қўйишларидан олдин, мен АҚШ элчихонасига қўнғироқ қилишга муваффақ бўлгандим. Ўша қўнғироқдан ғазабга келган милиция ходимлари бизни қўйиб юборишга мажбур бўлдилар. Мен ўша заҳотиёқ шифохонанинг Травматология бўлимига бордим ва баданимдаги ҳамма калтак изларини ҳужжатлаштиришга муваффақ бўлдим. Бугун эса прокуратурага бориб, мени калтаклаган шахсни жавобгарликка тортишни талаб қилиб, ариза ташлаб келдим.


Эдда Шлагер: Ўзбекистонда ишончсизлик ва қўрқув муҳитини кўрдим!\n10 ноябрь куни Тошкентда қўлга олинган 44 яшар немис журналисти Эдда Шлагер 11 ноябрь куни Ўзбекистондан депортация қилинди.\nГермания жамоатчилик радиоси мухбири бўлган Шлагер Озодлик билан суҳбатда Тошкентга 4 декабрда ўтадиган президентлик сайловини ёритиш ва Ислом Каримовдан кейинги Ўзбекистонда кечаётган жараёнлар билан немис жамоатчилигини таништириш учун борганлигини билдирди.\nЭдда Шлагер Ўзбекистон Ташқи ишлар вазирлигидан аккредитация олиш мумкин бўлмагани туфайли Тошкентга 3 ноябрь куни сайёҳлик визаси билан келгани ва жамоатчилик вакиллари билан бир қатор учрашувлар ўтказганини билдирди.\nСуҳбатдош таъкидича¸ 10 ноябрь куни уни Тошкентнинг Яккасарой туманидаги "Бек" меҳмонхонасида милиция ва Миллий хавфсизлик хизмати ходимларидан иборат 4 киши ҳибсга олиб, бир неча соат сўроқ қилган ва диктофонини мусодара қилган.\n"Чегара билмас мухбирлар" халқаро ташкилоти ва Германия Ташқи ишлар вазирлиги аралашуви ортидан озод этилиб, Ўзбекистондан чиқариб юборилган Эдда Шлагер Озодлик билан суҳбатда Ўзбекистондаги бугунги кайфиятни Шимолий Кореяга ўхшатди:\n- МХХ ходимлари мени диктофонимни олиб қўйишди. Лекин менда қулоқ бор¸ кўз бор¸ ҳидлаш учун бурним бор. "Маҳалла сталинизми" деган калима Ўзбекистондаги бугунги вазиятни тўла ифодалайди. Мен ўзим собиқ ГДРдан бўлганим боис¸ қўрқув муҳитини бутун борлиғим билан сезаман. ГДРдаги қўрқув ва чақимчиликка асосланган муҳитни яхши эслайман. Ўзбекистон кўчаларида¸ бозорда оддий одамлар билан гаплашдим. Улардан оддий нарсаларни сўрасам ҳам¸ чўчиб тушишади. Нега бунақа ғалати саволларни бераяпсиз? Тинчлигимизга раҳна солмоқчимисиз¸ дейишади. Одамларга ишонмаслик¸ шубҳа ва гумон Ўзбекистонни қамраган. Қўрқув ва гумон урчиган. Вазият Шимолий Кореяга ўхшайди. Балки Шимолий Корея каби даҳшатли эмасдир¸ балки у қадар мукаммаллик касб қилмагандир. Лекин барибир Шимолий Корея тутуми бу. Якшанба куни гўзал куз ҳавосида мен Тошкентда бўм-бўш майдонларни кўрдим. Одамлар қаерда сайр қилади¸ қаерда дам олади¸ деган саволимни ҳам шубҳа билан қабул қилишди¸ дея таъкидлаган Эдда Шлагер Ўзбекистонга кирадиган журналист ëки туристдан кутиладиган ягона ҳис-ҳаяжон ҳақида ҳам тўхталди:\n- Оддий одамлар ҳам¸ мулозимлар ҳам келган одам фақат битта таъсурот билан кетишини истайди - улар сайëҳдан паловингиз қандай мазали¸ мадрасаларингиз қандай гўзал¸ деган гапни кутишади. Агар шу йўналишда гап бошласангиз¸ тиллари равон бўлиб "бизнинг ош энг зўр¸ биноларимиз энг гўзал" дея таърифлашади. Буни ëнида энг кўп эшитган гапим –тинчлик ҳақида эди. Ўзбекистонда тинчликку¸ бутун дунë уруш ичида турган пайтда ягона Ўзбекистонда уруш йўқ¸ деб таъкидлашади¸ дейди Ўзбекистондан депортация қилинган суҳбатдош.\nЭдда Шлагернинг Ўзбекистонда тасвирга олган суратларидан бири\nЭдда Шлагер Ўзбекистондан депортация қилинган ягона журналист эмас. 2003 йилда Тошкентдан россиялик ҳуқуқ фаоли Николай Митрохин, 2005 йилда халқаро журналист Игорь Ротарь, 2012 йилда BBC мухбири Наталья Антелава ва россиялик журналист Викторя Ивлева, 2014 йилда эса москвалик фотосуратчи Константин Саломатин Ўзбекистонда аккредитациядан ўтмасдан иш қилди¸ деган асос чиқариб юборилган эди.


60 миль (салкам 100 км/соат) тезликда кетаётган «Tesla» ҳайдовчиси олдинга энгашганча ухлаб қолгани тасвирланган. Унинг ёнидаги ... аввал кўзларига ишонмаган. Кўрганларини видеога олиб, уйқудаги ҳайдовчини сигнал бериб уйғотишга уринган, аммо бир наф чиқмаган. Албатта, ...\nантиқа диалогли видеолавҳа тарқалди. Унда йўл инспекторининг ҳайдовчи билан суҳбати ёзилган. ҳайдовчи: «Ҳайдаб ўтяпман... светафорда ... «Светафорнинг, биринчидан, кўк ранги бўлмайди, ҳурматли ҳайдовчи.» ҳайдовчи: «Яшил, яшил ёниб турибти... Тепада... яшил...» Инспектор: ...\n«Нексия»га бориб урилади. Оқибатда ҳодиса жойининг ўзида «Нексия» ҳайдовчиси ва йўловчи вафот этади. Яна бир йўловчи эса касалхонада жон ...\nЙПХ ходими Captiva ҳайдовчиси томонидан ҳақоратланди. ҳайдовчи ЙПХ ходимини ҳақоратлаб, телефон орқали сёмка қилинган видеони ижтимоий тармоқларда тарқатди ва ИИБ ... маълум қилган. Маълум бўлишича, жорий йил 2 август куни қамашилик ҳайдовчи З.А. тезликни оширгани учун тўхтатилган. У 70 км юриш керак бўлган ...\nшу билан бирга ўта доғулики бу лаҳзали уйқу. Оний уйқу — йўлда ҳайдовчилар дуч келиши мумкин бўлган энг катта хавф-хатарлардан бири. Автомобиль ... энг катта хавф-хатарлардан бири. Автомобиль бошқариб кетаётган ҳайдовчининг чарчоқ ва мизғиб олиш хоҳиши, афсуски, ноёб ҳодиса эмас. Айниқса, ...\nвилоятининг Денов туманида 27 июнь куни соат 22.30ларда номаълум ҳайдовчи аниқланмаган автомашинани Қизилжар маҳалласи ҳудудида ҳайдаб кетаётиб, ... вафот этган. Ушбу йўл-транспорт ҳодисасини содир этган номаълум ҳайдовчини аниқлаш ва ушлаш чоралари кўрилган. Мазкур ҳолат юзасидан дастлабки ...\n30 ёшли Б.А. бошқарувидаги «Нексия» русумли автомашинасини Қассоблик маҳалласида ҳайдаб кетаётиб пиёдалар, 11 ёшли О.Қ.исмли қиз ва унинг қўлида кўтариб олган 2019 йилда туғилган синглисини уриб юборган.


Олима аёллар: Марям Устурлобийя | Azon.uz - Ахборот-таҳлилий портал\nОлима аёллар: Марям Устурлобийя\n1123 21:05 07.03.2022\nМарям Устурлобийя - Х асрда Сурияда туғилган мусулмон олимаси. У қадимги ислом давридаги ягона аёл астроном сифатида танилган. Марям қуёш ва юлдузларнинг вақт ва жойлашуви билан боғлиқ муаммоларни ҳал қилиш учун қадимий астрономик жиҳоз - устурлобни ишлаб чиққани билан машҳур.\nБу замонавий дунёда биз кўриб турган транспорт ва алоқа учун пойдевор қўйиб берган Марям илмий жиҳатдан салоҳиятли ва ғайриоддий ақл эгаси эди.\nМарямнинг устурлобни ривожлантиришга бўлган мойиллиги у отасининг унинг устида ишлаётганини кўрганида пайдо бўлган. У Бағдодда бир устурлоб ишлаб чиқарувчи инсонга шогирд бўлган. У ўзининг қизиқувчан қизи билан устурлоб ҳақидаги чуқур билим ва тажрибаларини баҳам кўрар эди.\nУстурлобни ишлаб чиқиш Марямдан мураккаб математик ҳисоблар ва аниқликни талаб қилди, лекин у аста-секин унинг андозасини ўзлаштирди. Бу нарса шаҳар ҳукмдори Сайфуддавлани ҳайратга солди, ҳукмдор унинг ишини жуда мураккаб ва илғор дея баҳолади. Марям ўз иши билан шу қадар машҳур бўлдики, уни Ҳалабдаги суд ишига ёллашга қарор қилишди. Бундан ташқари, у навигация ва вақтни ўлчаш техникасини ривожлантиришга ёрдам берди.\nОддий устурлоб металл ёки ёғочдан ташкил топган дискдан иборат эди. Дискнинг ўртасида алидаде деб номланган ҳаракатланувчи кўрсатгич ҳам мавжуд бўлган.\nУстурлоблар қуёш, ой, юлдузлар ва сайёраларнинг ўрнини аниқлашда фойдали бўлган. Улар астрономия, астрология ва мунажжимлар башоратида ҳам ишлатилган. Уни мусулмонлар қиблани топиш, намоз вақтларини, Рамазон ва Ҳайитнинг бошланиш кунларини аниқлаш учун махсус ишлатардилар.\nМарямнинг астрономия соҳасидаги ҳиссалари 1990 йилда Паломар расадхонасида Генри Э. Холт томонидан кашф этилган камар астероидига 7060 ал-Ижлийяҳ номи берилганда тан олинди.\nУшбу фан шайдоси ва унинг устурлобларга бўлган қизиқишидан илҳомланиб нигериялик-америкалик ёзувчи Ннеди Окорафор «Бинти» романини ёзди. Унинг романи Небула мукофотига сазовор бўлган.\nЎтмишнинг астрономия шайдоси бўлган мусулмон аёли ҳақида билиш барча учун қизиқ бўлса керак. У бутун дунё бўйлаб миллионлаб Ислом қизлари учун ўрнак бўла олади.\nМуҳаммад Довуд тайёрлади\nТарих Махсус аёл олима\n503 16:45 03.07.2022\n6060 13:05 20.06.2022\n725 09:25 12.06.2022\n1322 09:03 22.05.2022\n706 16:00 12.05.2022


03-09-2020 | Ижтимоий | 236\nЎзбекистон Республикаси Олий Мажлиси сенаторлари А.Иркаев ва Х.Фозиловга фуқаролар ҳамда ижтимоий соҳа объектларидан уларга етказиб берилаётган кўмирнинг жуда паст сифати юзасидан кўплаб шикоятлар келиб туша бошлаган.\nШикоятлар ортидан сенаторлар ва тегишли мутахассислардан иборат 14 нафар вакил томонидан “Қашқадарё кўмир етказувчи” филиали ва кўмир омборларида ўрганишлар олиб борилди. Ўрганишлар якунида “Ўзбеккўмир” АЖга сенаторлик сўрови юборилди.\nҚайд этилишича, “Ўзбеккўмир” АЖ ўз монопол мавқеcидан фойдаланган ҳолда етказиб берилаётган кўмир сифатига ўзига хос стандартлар ўрнатиб олган. Вилоятнинг кўмир омборларига келтирилаётган БР-2 маркадаги қаттиқ ёқилғининг 50 фоизи кўмир кукунидан иборат.\nҲаддан ташқари намлик натижасида ташиш, юклаш, тушириш, етказиб берувчидан охирги истеъмолчига қадар камида кўмирнинг сифати уч баробарга пастламоқда.\nБоз устига, кўмирнинг нархи ҳам қиммат. Бир тонна кўмир брикети 412,5 сўм бўлса, БР-2 маркаси 300,3 сўмдан сотилмоқда.\nСенаторлар “Ўзбеккўмир” АЖ томонидан аҳоли ва ижтимоий соҳа муассасаларига сифатли кўмир маҳсулотларини етказиб берилиши юзасидан юборилган сўровга жавоб кутмоқда.\nМаълумот учун, вилоятда 649 895 та қаттиқ ёқилғи истеъмолчилари бўлиб, шундан 629 189 таси аҳоли, 23 706 та бюджет ташкилотларидир. Айни вақтгача Ангрен кўмир конидан 8 003 тонна кўмир маҳсулотлари 2623 тонна БР-2 маркали ва 5380 тонна БОМСШ (брикет ишлаб чиқариш учун хом ашё) келтирилган.


Аёлларни қўллаганлар кам бўлмас - Ishonch.uz\nБош саҳифа Жамият Аёлларни қўллаганлар кам бўлмас\nАёлларни қўллаганлар кам бўлмас\nДавлатимиз раҳбарининг ташаббуси билан ташкил этилган хотин-қизлар муаммоларини тизимли ҳал этиш ҳамда уларни ижтимоий қўллаб-қувватлаш Республика комиссияси ҳар бир аёлнинг дардига қулоқ тутиб, уларни ҳаётдан рози қилиш, бу ёруғ дунёда рўшнолик кўриб яшашлари учун бор имкониятларни ишга солмоқда.\nДастлаб асосий эътибор ҳаётнинг аччиқ-чучук синовларини хўп ва кўп тортган, узоқ йиллик касаллик ёинки йўқчиликдан руҳи синган опа-сингилларга қаратилгани бежиз эмас, албатта. Чиндан-да, ушбу аёлларга аввало маънавий далда бериб, руҳини кўтариш, моддий қўллаб-қувватлаш, саломатлигини мустаҳкамлаш зарур эди. Яшириб нима қилдик: гарчи марказдан бириктирилган ишчи гуруҳ қайта-қайта ўрганиш ва назорат ишларига бош-қош бўлса-да, асосий амалий ишлар барибир қуйи бўғиндаги масъулларнинг ўз вазифасини қай даражада тўкис ва виждонан бажаришига боғлиқ эдиким, комиссиянинг назорат ва рағбат тамойилларини тенг тутганлиги боиси шундан. «Касаба уюшмалари Федерацияси лауреати», «Энг намунали аёл иш берувчи», «Энг яхши маҳалла раиси» ҳамда «Энг яхши сектор раҳбари» танловлари шу тариқа ҳаётга татбиқ этилди. Кўзланган натижалар эса кўриб гувоҳи бўлиб турибмизки, чакки эмас.\nБир неча хасталикларни бошдан ўтказиб, синов ва машаққатларда тобланган, «Аёллар дафтари»га киритилгач, давлатнинг эътиборидан куч олиб оёққа турган балиқчилик Эъзоза Қўчқорованинг давлат раҳбарига ёзган миннатдорлик мактубини газетамизда эълон қилган эдик. У куни кеча «Касаба уюшмалари лауреати» танловининг вилоят босқичида 1-ўринга муносиб кўрилди. Ҳайъатнинг бундай қарорга келиши бежиз эмас, албатта. Рости, тўрт мучаси соғ бўла туриб, «берсанг ейман, урсанг ўламан!» қабилида кун кўрадиган, ишлаш ўрнига боқимандаликни ҳаёт тарзига айлантириб олганларни ҳам кўряпмиз. Эъзоза эса, таъбир жоиз бўлса, ярим жони билан наинки ўзининг, маҳалласидаги ўнга яқин оиланинг қора қозонини қайнатишга сабабчи бўляпти. Эътирофга арзийдими? Албатта!\nПрезидентимиз шу йил июнь ойида Андижонга ташрифи чоғида Избоскан туманидаги «Урганжи» маҳалласидаги ибратли ишларни кўриб, одамларнинг аҳил-иноқлиги, ҳудуд ободлиги йўлидаги меҳнатларига юқори баҳо берган эди. Энди айтинг-чи, ана шундай барча ҳавас қилса арзийдиган МФЙ раиси рағбатга лойиқми, йўқми? Шубҳасиз, эзгу юмушлар кўп жиҳатдан раиснинг етакчилик қобилияти, одамларнинг бошини қовуштира билишига ҳам боғлиқ! Айни мезонлар сабаб «Урганжи» маҳалласи етакчиси Нафосат Маҳкамовага «Энг яхши маҳалла раиси» мақоми берилди.\nМарҳамат туманидаги «АС текстил» масъулияти чекланган жамияти раҳбари Наргиза Болтабоева ўнлаб аёлларни мунтазам иш билан таъминлаб, уларнинг ижтимоий ҳимоясини ҳам жой-жойига қўйгани кўпларга маъқул бўлди. Бунда тадбиркор иш берувчининг режалари комиссия мақсад-муддаоси билан ҳамоҳанглиги эътиборга молик, албатта. Зотан, тадбиркор корхонадаги бўш иш ўринларига ҳаётда кўп қоқилган-туртилган, ўз кучи билан оёққа туришга интилаётган хотин-қизларни жалб қилган эди. Унинг савобга эш ҳаракатлари «Энг намунали аёл иш берувчи» танлови бўйича ғолибликка муносиб кўрилди.\nМарҳамат тумани ҳокими Бобирбек Юлдашев эса «Энг яхши сектор раҳбари» сифатида тилга тушди. Ушбу танлов ҳам тасодиф эмаски, Марҳамат туманининг зикр этилаётган секторида хотин-қизларни ижтимоий қўллаб-қувватлаш бобида мақташга арзигулик натижалар анчагина.\nМустақиллик байрами олдидан Ўзбекистон касаба уюшмалари Федерацияси жойларда бир қатор Аёллар маслаҳат кенгашлари аъзоларини пул мукофоти билан моддий рағбатлантирди. Андижонда ҳам Асака туманидаги «Шодлик» ва Қўрғонтепа туманидаги «Хонкўча» маҳалла фуқаролар йиғинлари Аёллар маслаҳат кенгашларига Федерация вилоят кенгашининг фахрий ёрлиғи ва 50 миллион сўмдан пул мукофотлари берилди.\nАйтиш жоизки, Аёллар маслаҳат кенгаши тузилмаси жамиятимизда хотин-қизларга маслаҳатлар бериш ва муаммоларини ҳал этишда муҳим бўғин сифатида шаклланмоқда. Тузилма таркиби оилада ва жамиятда ўз ўрнига эга, атрофдагиларга ўрнак бўладиган аёллардан иборат. Ҳеч бир тама-илинжсиз, беминнат ишлаётган, бошқаларга намуна бўлаётган кенгаш аъзоларини нега тақдирламаслик керак?\nФедерация вилоят кенгаши раиси Қодиржон Парпиевдан ўзига аталган пул мукофотини қабул қилган уй бекаларидан бири Шоҳидахон Нуриддинова тўлқинланиб шундай деди:\n– Қарангки, шу вақтгача мукофот ва рағбатга асосан меҳнати кўзга ташланган давлат ташкилотлари вакиллари сазовор бўлади, деб ўйлар эканман. Чекка бир қишлоқда яшаб, шунчаки савоб умидида, яхшилик йўлида қилаётган хизматларимизни кимлардир кузатиб боришини сира хаёлимга келтирмаганман ҳам. Эътибор ва қадр-қимматни улуғлаш бўлса, шунчалик бўлар-да…\nАввалги саҳифаЎзбекистонда 2020 йилда атмосферага ташламалар миқдори 2,2 млн тоннани ташкил қилди\nКейинги мақола2023 йилгача жамоат транспортининг камида 50 фоизи газ-баллон ёқилғи, электр ва бошқа муқобил ёқилғи турларига ўтказилади


Ипохондрияга (ўзини касал деб ваҳимага тушиш ва шунинг натижасидаги асабий умидсизлик ҳолати – таҳр) мойил одамларнинг коронавирус пандемияси даврида иситмаси чиқиши, йўтал ва кўксида оғриқ пайдо бўлиши мумкин, дейди иммунолог Владимир Болибок “News.ru” порталига берган интервьюсида.\nМутахассиснинг сўзларига кўра, узоқ давом этган кечинма ҳам ўз ортидан айрим касалликларни эргаштириб келиши турган гап. Мана, масалан, стресс буйрак усти бези пўстлоғининг кўп миқдорда гормон ишлаб чиқаришига олиб келади. Бу иммун тизимига салбий таъсир кўрсатиши ҳеч гап эмас.\n“Стресс ибтидоий одамларнинг ҳаётини сақлаб қолган. Масалан, бундай ҳолатда ёввойи ҳайвонларга қарши курашиш осон кечган. Ҳозир эса одамга бундай “куч”деярли керак эмас. Чунки ҳозирги замон анча хавфсиз”, –дея хулоса қилган Болибок.


09:33 / 17.09.2017\nАҚШнинг Сент-Луис шаҳрида (Миссури штати) юз берган тартибсизликлар вақтида 9 полициячи жароҳат олди. Мингга яқин намойишчилар Сент-Луис мэри уйини қуршаб олиб, унга қарата бўёқлар солинган идишларни улоқтиришган ва уйнинг иккита ойнасини синдиришган. Бу ҳақда 16 сентябрда St. Louis Post-Dispatch нашри сайтида маълум қилинган.\nБу вақтда мэр уйида бўлган-бўлмагани маълум қилинмаган. 15 сентябрь кечки вақт бошланган тартибсизликлар иштирокчиларига 200 полициячи қаршилик кўрсатган.\nЖароҳат олган полициячилар шифохоналарга етказилганлар, улардан бири оғир жароҳат олган. 30 га яқин киши ушланган. Дастлаб “полиция ирқчилигига” қарши намойиш тинч ўтаётган бўлган. Унинг иштирокчилари собиқ полициячининг оқланганига қарши норозилик билдиришган.\nОқланган полициячи 2011 йилда гиёҳванд моддалар сотишда гумон қилинган 24 ёшли афроамерикаликни 5 та ўқ узиб ўлдирган. Воқеа автомобиль таъқибидан кейин содир бўлган. Машинадаги видеорегистратор полициячининг ўзининг шеригига таъқиб қилинаётган эркакни ўлдирмоқчи эканлигини айтганини ёзиб олган.\nҲукмга кўра, ушбу сўзлар суҳбатнинг контекстидан юлиб олинган ва полициячи бу сўзларни жаҳл устида айтган бўлиши мумкин ҳамда қасддан ўлдириш исботи бўла олмайди.\nПолициячининг айтишича, у афроамерикалик қўлига қурол олганда ўзини ҳимоя қилиш мақсадида ўт очган. Бироқ бўлган воқеанинг бирорта видеоёзувида марҳумнинг қуролланган бўлганини кўриб бўлмаган.\nАҚШ тартибсизликлар Сент-Луис


"Xitoy Savdo" уйи Хитойдан ўз мижозларига маҳсулотларни топиш, сотиб олиш ва етказишда барча ҳамкорлик, савдо ишлари сифати ва ишончлилигига кафолат беради\n18:31 / 04.09.2017\nХитой Халқ Республикаси бугунги кунда шиддат билан ривожланиб бораётган давлатлар қаторига кириши барчамизга маълум. Хитой ўзининг олиб бораётган сиёсий, ижтимоий ва иқтисодий ҳаётида, ўзига етарли бўлган замонавий салоҳиятга эгадир ва шу нуқтаи назардан дунё ҳамжамиятига қўшилиб, унинг долзарблиги кундан - кунга ошиб бормоқда.\nХитой Халқ Республикаси Ўзбекистоннинг энг йирик иқтисодий ҳамкорларидан бири. Хитойда ишлаб чиқариш бугунги кунда ўзининг юқори сифати ва арзон нархлари билан ажралиб туради.\nХитойда ишлаб чиқарилаётган маҳсулотларга, асбоб-ускуналарга бутун дунёда талаб жуда катта. Аммо, тадбиркорлар ёки савдогарларга ҳар доим ҳам Хитой завод, фабрикалари ва савдо марказлари билан тўғридан тўғри алоқага чиқиш имконияти бўлмайди.\nШу маҳсулотларни Ўзбекистонга олиб келишга "Xitoy Savdo" - Xitoy - Узбек - Хитой савдо уйи сизга ўз ёрдамини кўрсатади. Ўзбекистон бозорида Хитой ускуналарини етказиб бериш бўйича етакчи компанияларидан бири бўлган "Xitoy Savdo" - 2009 йилда Абдурешид Камил ва Xia He Xin лар ҳамкорлигида, Хитой Халқ Республикасининг Zhejiang вилояти, Yiwu шаҳрида “Commodity” кичик моллар бозорида ташкил топган. Бу компания, кўп йиллардан бери нафақат Ўзбекистон ҳудудида фаолият юритади, балки Қирғизистон, Қозоғистон ва бошқа МДҲ мамлакатлари билан савдо сотиқ ишларини олиб боради.\n"Xitoy Savdo" компанияси Ўзбекистондаги тадбиркорларга барча турдаги ускуналар, техникалар, хом-ашъё ва тайёр маҳсулотларни Хитойдан етиб келгунча бўлган барча жараёнларни осон кечишига ёрдам беради.\n"Xitoy Savdo" уйининг мутахассислари сизга Хитой ишлаб чиқарувчилари ва савдогарлари билан ишларни тўғридан тўғри олиб боришга имкон берадилар, молиявий операцияларда қатнашмайдилар ва ўз хизматлари учун бўлган ҳақни юкингиз етиб борганидан сўнг оладилар.\n"Xitoy Savdo" уйи Хитойдан ўз мижозларига маҳсулотларни топиш, сотиб олиш ва етказишда барча ҳамкорлик, савдо ишлари сифати ва ишончлилигига кафолат беради.\nЯккасарой тумани, Бобур кўчаси, 73А ("Янги аср инноватсия" МЧЖ)\nYiwu, Gongren beilu 1091, Huijin Binasi 305 (Yiwu Tongchang Impo & Expo Co Ltd)\nIMO / Wechat : +86 15657917175\nТелефон / Телеграм: +998 90 3227277\nОфис: +998 95 1932277


Туман маданият саройида “Ёшлар дафтари”га киритилганлар билан галдаги учрашув ташкил этилди. Жиззах вилояти ҳокимининг ёшлар сиёсати ва ижтимоий масалалар бўйича ўринбосари Фурқат Жўрақулов, Ёшлар ишлари агентлиги вилоят бошқармаси бошлиғи Дилмурод Худойшукуров туман ҳокими Абдували Мустанов иштирокида очиқ мулоқат тарзида ташкил этилган учрашувда ёшларнинг муаммоларини, истак-орзуларини ўрганиб, ҳал этишга кўмаклашишди.\nУчрашувда иштирок этаётган ёшларнинг ҳар бири ўзининг муаммоларини, таклиф ва истакларини эркин баён этди. Суҳбатлар, савол-жавоблар давомида ёшларни иш билан таъминлаш, банкдан кредит олиш, тадбиркорликни йўлга қўйиш учун ижарага бино, ер майдонлари ажратиш каби масалалар бўйича мурожаат қилди.\nБўлиб ўтган мулоқотлар давомида муаммоларнинг сабабларига ҳам аниқлик киритилди. Ёшларнинг аксарияти ўзларининг муаммолари билан қаерга мурожат қилишни, ўзининг ҳақ-ҳуқуқини билмаган ёки мурожаатлари тегишли ташкилотлар томонидан ҳал этилмаган. Учрашувда мурожаат қилувчиларга ҳам, ташкилот, муассаса раҳбарларига ҳам давлатимизнинг ёшлар сиёсатини амалга оширишдаги вазифалари қайта тушунтирилиб, йўл-йўриқлар кўрсатилди.\n– Мен туман марказида гўзаллик салони очиб, тадбиркорлик билан шуғулланардим, – дейди «Қўлба» маҳалласида яшовчи Шахина Сувонова. – Бу йилги пандемия сабаб ишим тўхтаб қолди. Айни кунда ишсизман. Учрашувда тадбиркорлик фаолиятимни йўлга қўйишим учун ижарага бино ва банкдан кредит ажратиладиган бўлди.\n– Оиламизда паррандачиликни йўлга қўйиш учун банкдан кредит олмоқчиман, – дейди Э.Камолов номли маҳаллада яшовчи Расул Зокиров. – Учрашувда шу масалада мурожаат қилдим. Мурожаатим назоратга олиниб, менга кредит маблағи ажратиш юзасидан банк бўлимига топшириқ берилди.\nЁшлар билан мулоқотда улар томонидан тадбиркорлик, ишга жойлашиш, кредит, деҳқончилик қилиш учун ер ажратиш каби масалалар бўйича қилинган 34 та мурожаат ижроси назоратга олинди.\nУчрашувда иштирок этган ёшларга бадиий, илмий оммабоп, тадбиркорликка оид китоблар совға қилинди.


БОДРИНГ ЭКИНЛАРИДА КАЛИЙ (K) ЕТИШМАСЛИГИ ВА УНГА ҚАРШИ ЧОРАЛАР | AGRO-OLAM.UZ\nБош саҳифа Деҳқончилик БОДРИНГ ЭКИНЛАРИДА КАЛИЙ (K) ЕТИШМАСЛИГИ ВА УНГА ҚАРШИ ЧОРАЛАР\nБОДРИНГ ЭКИНЛАРИДА КАЛИЙ (K) ЕТИШМАСЛИГИ ВА УНГА ҚАРШИ ЧОРАЛАР\nБодринг етиштиришда ўсимлик учун Калий (K) муҳим макроэлементлардан бири ҳисобланади. Калий етишмаганда баргларнинг чети буғдойрангга киради ва қуриб қолади. Кейинчалик бундай буғдойранг барг томирлари оралиғида тарқалади ва меваларнинг тугилиш баландлиги ошади. Аста-секин сарғайиш авж олиб, барглар қурий бошлайди.\nКалий етишмаслигида 10 литр сувга 200 грамм парранда ўғити, 1 чой қошиқ суперфосфат ва 1 чой қошиқ сульфат калийни ҳаммасини аралаштириб, эритма тайёрланади. Яна бир осон усули, 0,5 фоизли калий перманганат (марганцовка)га 30 грамм хўжалик совуни билан сувда эритилиб, баргига пуркалади.


Савол. Икки киши келишиб бир нарсани савдолашиб бўлиб ва молнинг пулини бир қисми ёки ҳаммасини бериб молни кейинроқ олиб кетишни келишишди. Харидор келишилган вақтда молни олгани келса мол ҳалок бўлган бўлса, зарар кимнинг зиммасига бўлади.\nМасалан : Зайд Амрдан мол сотиб олиб молнинг пулини бир қисмини бериб, молни эса эртага олиб кетишни айтди. Байъ қилаётган вақтда мол соғ-саломат эди. Эртаси куни Зайд олиб кетгани келмади. Кейинги куни келганда эса мол ҳалок бўлганди. Шу ҳолатда сотувчи молнинг қолган қийматига ҳақдор бўладими ёки олган пулини қайтариб берадими?\nЖавоб. Бу сувратда зарар сотувчиники бўлади ва сотувчи қолган қийматга ҳақдор бўлмайди, балки олган қисмини ҳам қайтариб бериши вожиб бўлади. Чунки икковлари ўртасидаги молга берилган қийматнинг бир қисми байънинг қисми бўлмасдан, балки молни сотишдан боғлаб қўйиш(заклад) бўлади. Бундай сувратда байъни байъ эмас, балки ваъдалашув деб аталади. Агар биз бу сувратни ваъдалашув деб ҳукм қилсак, мол ўз-ўзидан сотувчининг мулкида туриб ҳалокатга учраган бўлади. Агар ўртадаги келишувни тугал байъ дейдиган бўлсак, бу сувратда ҳам харидор тарафидан қабз(қўлга олиш) топилмаганлиги учун зарар сотувчининг зиммасига бўлади. Харидор токи молни қўлига қабз қилгунича мол сотувчининг доман(эгадорлик ҳуқуқи, ҳалокатга учраса молни зарарини кўтариш зиммадорлиги)ида бўлади.\nلَوْ هَلَكَ الْمَبِيعُ بِفِعْلِ الْبَائِعِ أَوْ بِفِعْلِ الْمَبِيعِ أَوْ بِأَمْرٍ سَمَاوِيٍّ، بَطَلَ الْبَيْعُ وَيَرْجِعُ بِالثَّمَنِ لَوْ مَقْبُوضًا\nСотилган мол сотувчининг айби билан ёки молнинг ўз айби ёки самовий офат туфайли ҳалок бўлса, байъ бекор бўлади ва агар харидор молнинг қийматини берган бўлса қайтариб олади.\nЮқорида зикр қилинган “қабз” сўзи қўлга олишлик маъносини билдирсада, фиқҳий эътибордан бу термин улкан аҳамиятга эгадир. Чунки Набий соллаллоҳу алайҳи васалламнинг ўзлари бирор молни қўлга киритмасдан илгари сотишдан манъ қилганлар.\nفِي التَّجْرِيدِ: تَسْلِيمُ الْمَبِيعِ أَنْ يُخَلَّى بَيْنَهُ وَبَيْنَ الْمَبِيعِ عَلَى وَجْهٍ يَتَمَكَّنُ مِنْ قَبْضِهِ مِنْ غَيْرِ حَائِلٍ، وَكَذَا تَسْلِيمُ الثَّمَنِ\n“Тажрид” китобида харидор билан у сотиб олаётган молнинг ўртасини бирор бир тўсиқсиз қўлга олишга имкон яратиб бериб, у билан мол ўртасини ҳоли қолдириш, молни топшириш ҳисобланади. Қийматни топшириш ҳам худди шундай.\nوَفِي الْأَجْنَاسِ يُعْتَبَرُ فِي صِحَّةِ التَّسْلِيمِ ثَلَاثَةُ مَعَانٍ: أَنْ يَقُولَ خَلَّيْت بَيْنَك وَبَيْنَ الْمَبِيعِ، وَأَنْ يَكُونَ الْمَبِيعُ بِحَضْرَةِ الْمُشْتَرِي عَلَى صِفَةٍ يَتَأَتَّى فِيهِ الْفِعْلُ مِنْ غَيْرِ مَانِعٍ، وَأَنْ يَكُونَ مُفْرِزًا غَيْرَ مَشْغُولٍ بِحَقِّ غَيْرِهِ.\n“Ажнас” китобида сотувчи молни топширгани дуруст бўлиши учун уч шарт топилиши эътибор қилинади.\n1-“Сен билан молни ўртасини ҳоли қилдим” дейиш.\n2-Сотилган мол харидор хузурида у хоҳлагандек тасарруф қила оладиган сифатда мавжуд бўлиши.\n3-Мол ўзгалар ҳаққидан ажратиб қўйилган бўлиши.\nوَكَانَ أَبُو حَنِيفَةَ - رَضِيَ اللَّهُ عَنْهُ - يَقُولُ: الْقَبْضُ أَنْ يَقُولَ: خَلَّيْت بَيْنَك وَبَيْنَ الْمَبِيعِ فَاقْبِضْهُ، وَيَقُولَ الْمُشْتَرِي وَهُوَ عِنْدَ الْبَائِعِ قَبَضْته، فَإِنْ أَخَذَهُ بِرَأْسِهِ وَصَاحِبُهُ عِنْدَهُ فَقَادَهُ فَهُوَ قَبْضٌ دَابَّةً كَانَ أَوْ بَعِيرًا،... وَفِي الثَّوْبِ إنْ أَخَذَهُ بِيَدِهِ أَوْ خَلَّى بَيْنَهُ وَبَيْنَهُ وَهُوَ مَوْضُوعٌ عَلَى الْأَرْضِ فَقَالَ: خَلَّيْت بَيْنَك وَبَيْنَهُ فَاقْبِضْهُ فَقَالَ قَبَضْته فَهُوَ قَبْضٌ\nАбу Ҳанифа роҳимаҳуллоҳ : “Молни қўлга олиш деб, сотувчи “Сен билан молни ўртасини ҳоли қилдим, қабз қилиб ол” деганида харидор “Қабул қилиб олдим” дейишига айтилади” деганлар. Агар жониворни бошидан ушлаб етаклашга тушса, у чорупо ёки туяни қабз қилиш дейилади. ..... Кийимда ҳам харидор кийимни қўлга олса ёки у ўша ерга қўйилган бўлиб, сотувчи “Бемалол олаверинг” деб айтса, харидор “Бўлди мен олдим” дейиши қабз ҳисобланади” деганлар.\nФуқаҳоларнинг ибораларига эътибор қаратадиган бўлсак, урф ва замоннинг эътибори билан қабз қилишлик турли сувратларда бўлади. Аллома Косоний : “Қабз қилиб олиш учун бирор нарсани қўлга олиш шарт эмас, балки урф-одатга биноан харидор ундан фойдаланишдан манъ қилувчи нарсаларни йўқ бўлишидан иборатдир” деганлар. Моликий фуқаҳолардан Абул Баракот Дирдир : “Қабз қилиб олиш одамлар орасидаги урф-одат эътибори билан тайин топади” деганлар. Ҳанбалий уламоларидан Ибни Қудома : “Шариатда қабзни тайин қилиш учун урфга мурожаат қилиш вожиб бўлади” деганлар. Аллома Суютий : “Шариатда мутлоқ келиб шариат томонидан ва луғат томонидан қайд белгиланган бўлмаса, бундай нарсаларда урфга қайтилади. Шунингдек қабз қилиш сотилаётган молларни турларига қараб ҳам фарқ қилади. Харидор билан мол ўртасини ҳоли қолдириш қабз саналади”.\nУламоларимиз кўчмас мулк билан бошқа мулкларнинг орасини иккига ажратганлар. Кўчмас мулк яъни уй ва шунга ўхшаш нарсаларда “Харидор қабз қилиб олиши учун ўша уйни калитини олиш кифоя қилади” деганлар. Бошқа молларда эса баъзи молларни бир жойдан бошқа жойга кўчириб қўйишни қабз деб атаганлар. Хуллас уламоларнинг сўзлари хулосаси қабз деб, харидор билан мол ўртасини харидор бемалол сотиш, ҳиба қилиш каби тасарруф қила олишлигининг шароитини қилиб беришга айтилади.\n5 йил аввал 5043 Абдуманнон Қосимий\n6 йил аввал 14353 fiqh.uz


Суриянинг Палмира саҳросидаги нефт конини қўриқлаётган «ИШИД овчилари» бўлинмаси. Кузатувчиларга кўра, гўёки ИДга қарши курашиш учун Сурияда жойлаштирилган гуруҳ кўпроқ Россиянинг иқтисодий манфаатларини ҳимоялаш вазифасини бажармоқда. [«ИШИД овчилари»/Twitter]\nИнтернетда Россия ОАВ томонидан тарқатилаётган видеолавҳаларда Сурияда Россия қўлловида фаолият олиб борувчи хусусий қўриқлаш ширкати – «ИШИД овчилари» мачо образида тасвирланади.\nҚизил нишон билан тўсилган қўрқинчли бош суяги акс этган ёрлиқли кийимдаги ва оғир қуролланган ушбу ёлланма гуруҳ аъзолари «Ислом давлати» (ИД) қолдиқларига қарши курашда тобланган аскарларга ўхшаб кўринади.\nАслида эса, анчадан бери ИД бу гуруҳнинг нишони бўлмай қолган.\nСуриялик кузатувчиларнинг таъкидлашича, «ИШИД овчилари»нинг асосий вазифаси – Россиянинг Суриядаги кўплаб ва турли хил иқтисодий манфаатларини ҳимоя қилиш.\nСуриянинг Палмира шаҳри яқинидаги «ИШИД овчилари» ёлланма аскарлари, 2017 йил. [«ИШИД овчилари»/Twitter]\nСурияда фаолият юритадиган Россия хусусий қўриқлаш компаниясининг «ИШИД овчилари» бўлинмаси аъзолари Дайр Аз-зор қишлоғидаги нефт қудуғида олдида. [«ИШИД овчилари»/Twitter]\nПрезидент Башар Асаднинг золим режимини қўллаб-қувватлаш учун Сурия можаросига аралашган Россия Сурия табиий бойликларини ўзи учун асосий мукофот деб билмоқда ва мамлакатни тиклаш жараёнида катта улушга эга чиқмоқчи.\nУ Асаднинг 2013 йилги 55-рақамли фармонидан фойдаланиб, Сурияда хусусий қўриқлаш компанияларини ташкил этиш орқали мамлакатдаги ҳарбий ҳозирлигини сезиларли кенгайтирган.\n«ИШИД овчилари»га раҳбарлик қилувчи ва Сурия шарқий саҳросининг (Бадия) турли ҳудудларида, Дайр Аз-зор, Хама ва Дамашқнинг қишлоқ туманларида жойлаштирилган «Ас-Сайёд қўриқлаш ва муҳофаза қилиш хизматлари» – шу каби компанияларнинг энг машҳурларидан.\n«ИШИД овловчилари» ва Россия назоратидаги яна бир қўриқлаш компанияси – «Санад» Суриянинг шарқий ҳудудларига жойлаштирилган бўлиб, асосан нефт, газ ва фосфат саноатига киритилган Россия инвестицияларини муҳофаза қилиш ва бу объектларга олиб борувчи йўлларни қўриқлаш билан шуғулланади.\nРоссия манфаатларини ҳимоялаш\n«ИШИД овловчилари илк бор Дамашқнинг қишлоқ ҳудудларидаги Ғута учун кечган жангларнинг сўнгги босқичида, кейинроқ Палмира саҳросида, Уқайрибат тумани ва Дайр Аз-зор қишлоқларида пайдо бўлган», дейди Дайр Аз-зорлик ОАВ фаоли Жамил ал-Обид.\nГуруҳ яқинда Хама ва Хомс қишлоқларида ҳам пайдо бўлди, деди у. Сўнгги вақтларда унинг сафи кенгайиб, камида 5000 ёлланма аскар фосфат шахталари, нефт ва газ конлари жойлашган нисбатан олис туманларга жойлаштирилган.\nБу ҳудудларни тўғридан-тўғри ёки Сурия ҳукумати билан узоқ муддатли шартномалар орқали Россия назорат қилади, деб қўшимча қилди у.\n«Ас-Сайёд» компанияси дастлаб Сурия саҳросидаги Латакия вилоятида рус ҳарбийлари томонидан ИДга қарши кураш учун ташкил этилган, молиялаштирилган ва ўқитилган, 2017 йил март ойида эса хусусий қўриқлаш компанияси лицензиясини олган.\nКейинчалик уни жанговар тайёргарликдан ўтказишни «Вагнер гуруҳи» ўз зиммасига олди.\nХамадаги Ас-Суқайлабия шаҳрида жойлашган «Ал-Сайёд» компаниясига Россия билан яқин алоқада бўлган ва у ерга тез-тез бориб турадиган Фаваз Михаил Гергес раҳбарлик қилади.\nПрезидент Владимир Путин ҳатто 2018 йилда Гергеснинг ўғлини «Ватан олдидаги хизматлари ва фидойилиги учун» медали билан тақдирлаган.\n«Ал-Сайёд»нинг шўъба компанияси бўлган «ИШИД овловчилари» давлат назоратидаги Россия ОАВ томонидан фаол тарғиб қилиниб, унинг жанговар қобилиятлари ва операциялари кўлами ошириб кўрсатилади, дейди суриялик адвокат Башир ал-Бассам.\nРоссия Сурияда ҳақиқатнамо инкор ниқоби остида ўз манфаатларини илгари суриш учун «Вагнер гуруҳи» ва «ИШИД овловчилари» каби хусусий компаниялардан фойдаланади, деб қўшимча қилди у.\nҲамалик Сами Довудга кўра, «Ал-Сайёд»га ишга олинаётган суриялик эркаклар аслида «ИШИД овчилари» сафига ёлланмоқда.\nДовудга кўра, сараланган номзодларни вагнерчиларнинг ўзи жанговар тайёргарликдан ўтказади.\nЯнги ёлланганлар Ливияга юборилган\n«Ал-Сайёд» ва унинг бўлинмалари ИДга қарши кураш билан банд эмаслигини Ливияга юбориш учун суриялик жангарилар ёллаш билан овора бўлиб қолганидан ҳам билиш мумкин.\nКремл Ливияда «Вагнер гуруҳи» ёрдамида халқаро ҳамжамият тан олган ҳукуматни ағдармоқчи бўлаётган ҳарбий етакчи Халифа Ҳафтарнинг муваффақиятсиз уринишларини дастаклаб келмоқда.\nСурия режими назорати остидаги ҳудудларда ўз фаолиятини кенгайтириб бораётган «Ал-Сайёд» яқинда Суайда вилоятининг жануби-ғарбида ёллаш амалиётларини олиб борган, дейди Дауд.\nЛивияда рус ва бошқа миллатларга мансуб ёлланма аскарлар сафида жанг қилиш учун Суайдадан ўнлаб суриялик эркаклар ёлланган, деб қўшимча қилди у.\nЯнги ёлланган жангарилар Латакияда россияликлар назоратидаги Ҳмеймим базасига, у ердан эса Ливияга олиб кетилган ва қисқа муддат, бор-йўғи бир неча кун ҳарбий тайёргарлик ўтагач, жанг майдонига ташланган.\nДовуднинг айтишича, Ливияда жанг қилаётганларнинг шароитлари оғир, уларга тиббий ва озиқ-овқат маҳсулотлари етишмаяпти.\nРоссиядагилар ҳаммага «фашист» деб тамға яхши кўради, гарчи уларнинг ўзлари фашист. «ИШИД овчилари» ҳам эҳтимол уларнинг ниқоби бўлиши мумкин. ИШИД Россия ва Саддам Ҳусайннинг собиқ армияси қолдиқларидан келиб чиққани маълум.\nАслида Россияликларнинг ўзи фашистлардан баттар, тарих буни исботлаган.\nXar bir Davlat ICHKI siyosatini o‘zi XAL qilishi zarur. Boshqa davlatlarni BUNGA aralashishiga xaqqi yo‘q.\nҲисобот: Россия халқаро можароларда иштирок этаётган суриялик ёлланма жангчиларни маошсиз қолдирган\nАксар ҳолатларда суриялик жангариларга ваъда қилинган пулларнинг бир қисмигина тўланган, улар жон сақлаш учун жиноят содир этишга мажбур қилиниб, огоҳлантиришларсиз хорижий низоларга юборилганлар.


НАФСНИ ТЕРГАМАСЛИК ЁМОН ИЛЛАТДИР — Zamaxshariy.uz\n21 февраля, 2020 admin Мақолалар\nАллоҳ таоло инсонга бу имтиҳон дунёсида нафси билан курашиб, уни ёмон иллатлардан поклашни буюрган.\nҲар бир туғилган инсон ёшлигида таълим-тарбия олиб, нафсини тўғри йўлга солмаса, нафси аммора даражасида қолиб кетади. Аммора (ёмонликка ундовчи) нафс, шак-шубҳасиз, инсонни ҳалокатга олиб боради. Аллоҳ таоло Юсуф алайҳиссаломдан ҳикоятан: «Нафсимни оқламайман. Зеро, нафс ёмонликка ундовчидир. Фақат Раббим раҳм қилганлар бундан мустаснодир. Албатта, Раббим кечиримли ва раҳмли зотдир» (Юсуф, 53), деб марҳамат қилади.\nИнсон ибодат қилса, зикр билан қалбини жилоласа, нафсини жиловлай олади ва унинг нафси лаввома (ўзини маломат қилувчи) бўлади. У ўз хато ва камчиликларини англай бошлайди. Бу босқич комиллик сари қўйилган биринчи қадам. Аллоҳ таоло унинг номи билан қасам ичади: «…маломатчи нафс билан қасамёд этурман, (қиёмат куни қайта тирилиб, ҳисоб-китоб қилинурсиз)!» (Қиёмат, 2).\nНафсимизга берилган ғазаб қуввати агар хаддан зиёд бўлса тахаввул ёки зулм бўлади. Агар бу қувват мўьтадил бўлса шижоатдур . Агар кам бўлса қўрқоқлик дейилади. Нафсимизга берилган шахвоний қувват эса хаддан ортиқ бўлса фужур яъни гунохкорликдур. Агар мўътадил бўлса иффатдур . Агар кам бўлса жинсий ожизлик дейилур. Бу уч холатдан иккитаси яьни хаддан ортиғи ва ками қоралангандур. Фақат мўътадил холати мақталгандир. Хар бир ҳаддан ошган холатни қораланишини сабаби, агар қувватлар хаддан ошсалар нафсга ғолиб келурлар ва нафснинг рухоний матлубларини хосил қилишдан тўсадилар, яьни Оллохга яқин бўлишдан тўсадилар. Ва фақат баданини талабини қондиришга машғул бўладилар. Бу қувватларни кам нуқсонли бўлишини ёмонлиги сабаби шуки бу қувватларни хар бирида манфаъатлар борки унинг сабабидан нафсда камолот хосил бўлади. Агар нафс нуқсонли бўлса бефойда бўлур ваҳолангки Аллоҳ хеч бир нарсани бефойда яратмагандир. Шу сабабдан бу қувватларни нуқсонли бўлмоғи нафснинг камолотига қарама-қаршидир. Хулоса шуки бу қувватларни мўътадил бўлмоғи нафсимизни камолоти учун шарт ва зарурдир.\nМуқотил ибн Сулаймон раҳматуллоҳи алайҳ бир куни илм бериш учун ўтирдилар. У зотнинг нафсига илмнинг азамати ва кибри кириб дедилар:\n«Мендан Аршнинг остидаги ва ернинг устидаги нарсаларни сўрайверинглар». Шунда қавмдан бир киши туриб: «Сиздан Аршнинг ости, ернинг устидагиларни эмас, ер юзидагилардан ва Аллоҳ қуръонда зикр қилган нарсалардан сўраймиз. Айтингчи Асҳоби Каҳфнинг итининг ранги қанақа эди?»-деди: Муқотил ибн Сулаймон жим бўлиб қолдилар. Бошқа бир киши ўрнидан туриб: «Зарра ёки чумолини кўрганмисиз? Уларнинг ичаклари олд томондами ёки орқа томонидами? «-деди. Муқотил ибн Сулаймон нима дейишни билмай қолдилар. Яна бир киши туриб:» Одам алайҳис салом ҳаж қилганда у кишининг сочларини ким олган?»-деди. Шунда Муқотил ибн Сулаймон раҳматуллоҳи алайҳ :» Бу саволлар сизнинг илмингиз эмас. Мени нафсим ажаблантиргач Аллоҳ мени бу саволларга мубтало қилди»-дедилар.\nҲотами Аъсомдан: «Аллоҳга таваккулда нимага эришдинг?» деб сўрашди. У бундай жавоб берди: «Тўрт хислатга эга бўлдим: билдимки, ризқимни мендан бошқа ҳеч ким емайди, шунда нафсим бундан хотиржам бўлди. Билдимки, амалимни мендан бошқа ҳеч бир киши қилмайди, шунда у билан машғул бўлдим. Билдимки, ўлим тўсатдан келади, шунда ундан олдин ўлимга тайёрландим. Билдимки, қаерда бўлсам ҳам Аллоҳ назаридан четда бўлмайман, шунда Ундан ҳаё қилдим» деган эдилар.\nШайх Муҳаммад Мутаваллий Шаъровий дарс айтарди. У зотнинг дарсидан бир сафар жуда кўп инсонлар таъсирланди. Шайх ўзларида бироз ужб ва кибр ҳис қилди.\nДарсдан кейин уйга қайтиш учун машинага минди. Йўлда кетаётиб масжидни кўриб қолди. Шунда ҳайдовчига: «Машинани тўхтат » деди. Ҳайдовчи: «Эй шайх, ҳозир намоз пайти эмас-ку» деди ва машинани тўхтатди. Шайх масжид таҳоратхонасига кириб ҳамма хонани тозалаб чиқди-да, кейин машинага қайтди. Ҳайдовчи: «Нега бундай қилдингиз» — деб сўраганда шайх шундай деди: «Нафсим мени ажаблантирди. Уни хорлашни ҳоҳладим».\nҲа азизлар, биздан олдинги буюкларимиз нафси тарбиялашда шундай махорат эгаси бўлишган. Аллох бизга хам нафсимизни мўътадил бўлишида ёрдамчи бўлсин.\nPrevious Post:ИМОМ АБУ МАНСУР АЛ МОТУРИДИЙ АҲЛИ СУННА ВАЛ ЖАМОА АҚИДАСИНИНГ ҲИМОЯЧИСИ\nNext Post:МУСУЛМОННИ КОФИРГА ЧИҚАРИШНИНГ ХАТАРЛАРИ